
NEOBIČAN SVEČEV DOŽIVLJAJ 


Jednoga dana g. 1847. — pripovijeda sv. Ivan 
Bosko — mnogo sam razmišljao, kako' bih mo- 
gao činiti dobro, osobito na korist mladeži. Uto 
mi se ukaže Kraljica Nebeska i povede me u ča- 
robni vrt. Bio je ondje prekrasan trijem poput 
predsoblja. Biljke su ga povijuše krasile i obu- 
hvatale stupove. Grane pune lišća i cvijeća pru- 
žale vrhove te se između sebe lijepo ispreplele i 
pravile dražesnu sjenicu. Iz trijema se išlo na 
lijepi put, uz koji se, dok to oko dosiže, pru- 
žila lijepa brajda okružena i pokrivena prekra- 
snim posve rascvalim ružama. I zemlja je bila 
sva pokrivena ružama. BI. Djevica mi reče: 

»Izuj cipele!« 

Kad ih izuh, reče: 

»Hodi naprijed tom brajdom. Tom cestom mo- 
raš potrčati.« 

Bijah zadovoljan, što sam se izuo, jer bih mo- 
rao zgaziti one prekrasne ruže. No, čim pođoh, 
otkrih, da se pod tim ružama krije preoštro 
trnje, jer moje noge stadoše krvariti. 

Pođoh nekoliko koraka, ali moradoh stati i 
vratiti se. 

»Ovdje trebaju cipele!« rekoh svojoj vodite- 
ljici, a ona će: 

»Dašto, ovdje trebaju dobre cipele!« 

Obujem se i, krenem putem s lijepim brojem 
drugova, što se pojaviše onaj čas želeći puto- 
vati sa mnom. Držali su me straga pod braj- 
dom, koja je bila preorana, ali kad pođoh dalje, 
bila je uska i niska. Mnoge su se grane savijale 
odozgo i opet uzvijale kao loza, druge su se 
spuštale okomito na stazu. Neke su se vodo- 
ravno pružale sad odovud sad odonud između 
ružina grmlja, a druge su- se savijale i tvorile 
plot te zakrčivale dio puta. Neke su se provla- 
čile samo malko povrh zemlje. I sve su bile oki- 
ćene ružama, pa sam gledao samo ruže sa stra- 
ne, odozgo i pred svojim koracima. Mene su 
noge jako bol jele. A kad bih se trave dotakao 
bio procvaše ruže, i osjetim, da je pod njima sa- 
kriveno još oštrije trnje. Ipak sam išao napri- 
jed. Noge su mi se zapletale protegnute po ze- 
mlji te zadobivale rane. Kad bih uklanjao po- 
prečnu granu, što mi je krčila put, da joj se 
ugnem, ubo bih se, te su mi krvarile i ruke i či- 
tavo tijelo. Premnogo su trnja sakrivale i one 
ruže, što su odozgo visjele, pa mi se to trnje 
zabadalo u glavu. Ipak me Blažena Djevica oso- 
koli, te -nastavim put. No još su me boli sve 
češći i oštriji ubodi i uzrokovali bolni ju muku. 

Međutim su svi, što su me gledali, gdje idem 
brajdom, a bilo ih je vrlo mnogo, govorili: 

»O kako don Bosko ide po ružama. Samo 
mirno ide napred. Sve mu uspijeva dobro!« Ali 


* Uskrs 1934. dao nam je zaštitnika mladeži sve- 
toga Ivana Boska. Rodio se 16. kolovoza 1815. Umro 
je 30. siječnja 1888. Proglašen je blaženim 2. lipnja 
1929., a svetim na sam Uskrs ove godine. Ovdje dono- 
simo, što sam sv. Iv. Bosko pripovijeda, kako je do- 
šao do toga, da utemelji Salezijansku Družbu za odgoj 
omladine. 


nisu vidjeli trnja, što* je zadiralo u moje jadne 
udove. Povedbh mnoge klerike, svećenike i svi- 
jetovnjake i oni pođoše sa mnom veselo, pri- 
mami jeni ljepotom onog cvijeća No kad vi- 
dješe, da treba ići po bodljikavom trnju, što 
viri sa svih strana, stadoše vikati: 

»Prevareni smo!« 

Ja odgovorih: »Tko ne će, da sa mnom stupa 
po ružama, neka se vrati natrag.« 

I vrati ih se dosta. Prevalili smo dobar komad 
puta, i okrenuh se da pogledam svoje drugove. 
No kakva me bol spopade, kad vidjeh, da je ne- 
kih već nestalo, a drugi su mi već okrenuli leđa 
i odilaze. 

Vratih se i sam odmah, da ih pozovem natrag. 
Ali uzalud, jer me nisu ni slušali. Ja briznem u 
plač i stanem jadikovati. 

»Pa mogu li ja sam poduzeti ovaj teški put?« 

No eto odmah utjehe. Ugledam, gdje ide pre- 
ma meni četa svećenika, klerika i svjetovnjaka, 
te mi povikne: 

»Evo nas, svi smo vaši, spremni da vas slije- 
dimo!« 

I pođem pred njima. Samo neki klonu duhom 
te se zaustave, ali velik dio njih stigne sa mnom 
k cilju. 

Prevalivši čitavu brajdu nađem se u drugom 
divnom vrtu. Ondje me opkoli malo manje sljed- 
benika, a svi izmršavili, izgrebeni, okrvavljeni. 
Uto se digne svježi lahor i na onaj ćuh ozdrave. 
Dune drugi vjetar i kao začaran vidim oko sebe 
bezbroj mladića klerika, svjetovnjaka suradni- 
ka pa i svećenika, koji se late rukom posla čuva- 
jući našu mladež. 

Međutim dođem do uzdignutog mjesta u vrtu 
i nađem se u golemoj zgradi, divnoj zbog veli- 
čajne umjetnosti. Prijeđem preko praga i uđem 
u vrlo prostranu dvoranu, tako bogatu, te se ni- 
jedan kraljevski dvor ne može pohvaliti takvim 
bogatstvom. Bila je sva unutrašnjost ukrašena 
najsvježijim ružama, a bez trnja. Od njih se 
širio ugodan miris. Nato me zapita Blažena Dje- 
vica, koja me je vodila: 

'»Znaš li, što znači, što vidiš sada i što si prije 
vidio?« 

»Ne znam, molim te, razloži mi.« 

Nato će Ona: 

»Znaj, da put, što si ga prevalio među ružama 
i trnjem, znači brigu, kojom češ se brinuti za 
mladež. Moraš putovati u cipelama mrtvenja. 
Trnje po zemlji predočuje sklonost i nesklonost 
ljudsku, koja uzgojitelja odvraća od prave svrhe, 
ranjava, zaustavlja u poslanstvu. Ne da mu na- 
predovati ni ubirati vijence za život vječni. Ruže 
su znak žarke ljubavi, kojom se moraju odli- 
kovati svi tvoji; pomoćnici. Drugo trnje ozna- 
čuje zapreke, stradanje i neugodnosti, što će vas 
snaćr. Ali ne gubite srčanosti. S ljubavlju ćete 
i prijegorom doseći do ruža bez trnja.« 

Čim Majka Božja svrši govor, dođoh k sebi i 
nađoh se u svojoj sobi. 


PRVA ŽENA 

španjolska republika na Pirenejskom polu- 
otoku poznata je po čitavom svijetu po borbama 
sa bikovima. Borci sa bikovima t. zv. toreadori 
obično su najpopularnije osobe u širim slojevima 
pučanstva. 

Borbe potječu već iz najdavnijih vremena te 
su sve do danas ostale tipične nacionalne igre 
Španjolaca. Po zakonu smjeli su biti toreadori 
samo muškarci, pa ženama nije ni padalo na pa- 
met, da se bave ovim zvanjem. Sada je međutim 
i o tom zvanju promijenjeno mišljenje, pa među 
tore a do rima imademo i jednu ženu. Zove se Jua- 
nita Cruz de la Časa, a ima joj 18 godina. To je 
prva žena-toreador u Španjolskoj. Ona je imala 
veliku borbu sa vlastima, dok su joj dozvolile 
baviti se ovim zvanjem. 

Najprije je služila kao stenotipistiea, iako je 
nerado izabrala to zvanje. Već kao osamgodišnja 
djevojčica bila se susrela sa jednim bikom, koji 
ju je uhvatio i bacio u zrak, tako da joj je tim 
povodom rasporena i gornja usnica. Već tada 
zvala se ona »La Torera«. Sadašnji njezin me- 
nager Don Rafael Garda odveo ju je, kad joj je 
bilo 15 godina, u Salamanku, gdje se dalje vje- 
žbala u borbama. Da udovolji želji svoga oca, 
koji je državni činovnik, morala je učiti pisaći 
stroj, ali nije uz to nikada napustila i daljnje izo- 
bražavanje u toreadorskim vještinama. 

SMRT NIZOZEMSKE 

Nakon bratke bolesti umrla je u Haagu u 77. 
godini života nizozemska kralj iea-majka Ema, 
žena pokojnog nizozemskog kralja Vilirna III. 
Ona se rodila 2. kolovoza 1858. kao druga kćerka 
kneza Viktora Waldeškoga i Pyrmonstkoga te 
njegove žene Helene Nassauske. Dne 7. siječnja 
1879. udala se u Arolsenu za kralja Vilirna III. 
Ona je bila druga Vilimova žena. Prva njegova 
žena Sofija Wurtemberška rodila mu je dva sina, 
ali od njih nijedan nije doživio čas, da 'bi nasli- 
jedio svoga oca. Prijestolonasljednik Vilim pao 
je i g. 1879. u Parizu u jednom dvoboju, a brat 
mu Aleksandar umro je g. 1884. 

Druga njegova žena, nedavno preminula kra- 
ljica Ema, bila je za 40 godina mlađa od Vi- 


Izašlo je novo, potpuno i ilustrirano izdanje knjige 

NA ZELENOM 
OTOKU 

21 slika priložena na ilustracionom papiru 

U platnenom uvezu 40 dinara 


TOREADOR 

Godinu dana kasnije, t. j. u travnju 1932. na- 
stupila je ona i u areni Cuiđad Reala. Međutim 
toreadorima, koji imadu tek šestnaest godina, nije 
dopušteno bika ubiti, pa je ona tek kod drugoga 
svog nastupa u Leonu ubila svoga protivnika i 
to savršenom »estocadom«. Tom prigodom je 
dobila kao trofeje uši i rep bika, a to odlikovanje 
rijetko postignu i toreadori muškarci. Slijedeće 
godine je prošla sve arene po Španjolskoj, a če- 
tiri u Portugalu i Francuskoj. Njezini uspjesi iza- 
zvali su kod profesionalnih toreadora veliku za- 
brinutost, pa su na sve moguće načine posredo- 
vali kod vlasti, da joj zabrane borbe. Konačno 
je tadašnji ministar unutrašnjih poslova Cesares 
Quiroga jednom svojom odredbom zabranio 
Juaniti svako daljnje nastupanje. Zabrana je bila 
obrazložena time, što je zakon o borbi sa biko- 
vima zabranjivao ženama da budu toreadori. 
Juanita je međutim iznijela protiv toga obrazlo- 
ženja prigovor, u kojem je navela, da je taj za- 
kon izašao za vrijeme monarhije i da ne obve- 
zuje republiku. Tomu i drugim sličnim prigovo- 
rima vlasti su podlegle ii tako je prva žena-torea- 
dor u španjolskoj dobila konačno zakonsko do- 
puštenje, da se i dalje bavi svojim zvanjem. Hoće 
li je još koja Španjolka na tom putu slijediti, 
pokazat će budućnost. 

R. T. 


KRALJICE -MAJKE 

lima III. Dne 31. kolovoza 1880. rodila je Vilimu 
III. kćerku Vilhelminu, sadašnju nizozemsku kra- 
ljicu. Da bi osigurao prijestolje svojoj dinastiji, 
(jer nije imao muških potomaka), izradio je Vi- 
lim III. od parlamenta, da promijeni odredbe, 
koje se odnose na nasljeđivanje na prijestolju. 
Po tim novim odredbama je prešla vladarska 
moć sa muške na žensku liniju. Međutim se Vi- 
limu III. iznenada tako pogoršalo zdravlje, da je 
regenstvo u državi morao preuzeti posebni dr- 
žavni savjet, koji je vladarsku vlast prenk> na 
njegovu ženu Bmu. Odsada je ona svoju kćerku 
Vilhelminu odgajala za buduću kraljicu. 

Početak regentstva kraljice Eme bio je pot- 
puno miran. Tek nešto kasnije pojavila su se u 
Nizozemskoj gibanja za izbornu reformu u de- 
mokratskom duhu. G. 1896. je država dobila iz- 
bornu reformu, što je imalo za posljedicu pre- 
vlast ljevičarskih stranaka i ulaz socijalnih de- 
mokrata u parlamenat. Dvije godine kasnije dne 
31. kolovoza predala je kraljica Ema potpuno 
uređenu državu u ruke svojoj kćeri Vilhelimini. 
Od tada je ona provodila povučen život u svojoj 
palači u Haagu. Mnogo je podupirala nastojanja 
pojedinih javnih radnika i radnica, koji su se 
brinuti naročito za socijalnu pomoći pridizanje 
najbjednijih. G. 1929. su joj na njezin vlastiti 
zahtjev smanjeni dohoci civilne liste za deset 
pošto. R. T. 

POŽRTVOVNOST ŽENE 


U nekoj dalekoj zemlji živjela je odlična žena, 
koja je ljubila svoga muža više, nego svoj život. 
Vladar je u toj zemlji bio okrutan i nemilosrdan 
tiranin. Nije vjerovao, da žena zna biti požrtvov- 
na. Htio je to i dokazati. Zato pozove jednoga 
dana onu odličnu gospođu i reče joj: 

»Vrlo mi se sviđa glava tvoga muža i hoću da 
je imam. Ali ako možda ti hoćeš da umreš mjesto 
njega, pomilova! ću ga.« 

Odlična žena pokloni se pred vladarovim pri- 
jestoljem i reče: 

»Hvala ti, dobri kralju, što si mi ponudio tako 
lak izbor. Rado ću umrijeti, da spasim život svo- 
mu gospodaru.« 

Sve je bilo pripiavljeno na stratištu. Odlična 
gospođa se oprostila nježnim riječima utjehe od 
svog slomljenog muža, stupila na stratište i na- 
gnula sa smiješkom glavu pod oštricu krvnikova 
noža. Ta požrtvovnost ganula je krvnikovo srce. 


»Stani, krvniče!« vikne. »Odlična gospođa i 
njen muž su slobodni. Sad vjerujem u požrtvov- 
nost žene.« 

Ali uto se javi žena tiranova i reče sa zlobnim 
smiješkom na usnama: 

»Gospodaru, to još nije potpuna kušnja. Na- 
loži odličnoj gospođi, da ti obeća, da će, ako 
hoće da spasi život mužu, za cijelog svog ze- 
maljskog života nositi haljine samo iz grube 
tkanine, od koje se šiju vreće. Ako na to pri- 
stane, tek tada možeš vjerovati u požrtvovnost 
žene.« 

Kad je odlična gospođa čula te opake riječi, 
problijeđi; njeno krasno lice, te se činilo, da će 
se onesvijestiti. 

Vladar je zamišljeno pogleda i reče tiho: 

»Ne! Previše ipak ne smijemo tražiti od tako 
odlične gospođe.« 

F. HERZOG 


JUNAKINJE DALEKOG SJEVERA 


Sigurno je malenom broju ljudi poznato, da 
se na dalekom sjeveru nalazi mnogo žena, koje 
desetljeće provedu u tamošnjim ledenim kraje- 
vima baveći se kao i njihovi muževi lovom na 
sjeverne zvijeri i divljač. One su isto tako sigur- 
ni lovci kao i muškarci, koji ipak lakše podnose 
svu težinu sjeverne klime, snježnih mećava i 
drugih neugodnosti. 

Tako u omulevskom zalivu na rijeci Jeniseju 
živi najpoznatija žena-lovac Frolika, kojoj je 
muž također lovac, umro' prije nekoliko godina. 
Svake godine ubije Frolika na stotine lisica, od 
kojih prodaje kožu, što se u velegradovima 
Evrope naročito traži. 

Osim iFrolike poznate su i žene sjevernih lo- 
vaca Zareckog i Djemidova. Oni su imali kolibu 
na otoku Kustinu u Jenisejskom zalivu. Jednoga 
dana izgorjela im je koliba i oni su krenuli prema 
Dirksonovu otoku. Kako' je taj put doista težak 
i opasan, potrebno je spomenuti, da su se lovac 
Gavrjušin i njegova žena smrzli za vrijeme pre- 
gledavanje stupica, koje su bile postavljene tek 
nekoliko koraka od njihove kolibe. Jednako je 
na ovom putu skoro nastradala i žena Zareckog, 
koja je šuštala nekoliko kilometara pred ciljem. 
Zarecki je ostavio svoju ženu i otišao do spome- 
nutog otoka, gdje je uzeo saonice, s kojima je 
pošao natrag po ženu, i tako ju spasio; 

Osim žena-iovaca na dalekom sjeveru imađe i 
takvih, koje se ne bave lovom nego znanstvenim 
istraživanjem. Prva žena, koja je pošla u Arktik 
u svrhu istraživanja bila je Ivina Rusinova. Ona 
je g. 1921. došla na Novu Zemlju i tamo provela 
zimu. Osim toga je boravila i na malim kulama 
u svojstvu meteorologa. 

Među ostalim treba spomenuti Galikenu, koja 
je jednu zimu provela u Čanuskom zalivu, liječ- 


nicu Jelizavetu Urvancov, zatim Nataliju Usakov, 
načelnicu polarne stanice na otoku Mabei, i Ga- 
linu Popanjinovu, koja je bila knjJžničarka i 
upraviteljica zimovnika na Zemlji Franje Josipa. 
No najpoznatija je N. P. Bemme, koja je prvi 
put stigla u arktičko područje g. 1926. sa ekspe- 
dicijom iz Arhangelska. Ona je specijalno studi- 
rala Arktik i uvjete života u sjevernim krajevima, 
a g. 1932. je sama povela prvu ekspediciju te je , 
već dvije zime provela na Sjevernoj Zemlji. 

R. T. 



„0 L E T E, OLETE, G L E T E I 
EVO NAŠE ČETE!" 

tf'tuJia, kuutcL 


lio / na n iz slavenske Ln&ice 


Iz grudi staroga Hanze vinu se dubok uzdah 
i on se okrenu svojim gostima, a da ne reče ni 
jedne riječi. Nešto je gostiju opet došlo i dalje 
se jelo i pilo, samo je sve bilo> puno tiše nego 
prije. 

Šmaler i Samo pođoše sada jedan komadi puta 
preko polja zajedno. Oni su se bolje razumije- 
vali. Šmaler je s oduševljenjem pripovjedao o 
Pragu. 

»Ne mogu da shvatim,« reče Samo. »Zašto je 
otac baš uporno ostao kod toga, da moram u 
Breslavi Studirati? Meni je upravo' odvratno ovo 
gnijezdo, što su ga Slaveni osnovali, a kasnije 
se ponij crnčilo. Mi lužički Studenti po pravu spa- 
dali bismo u Prag. Ta i Lužice spadaju kao i 
Šleska po pravu i povjesti »Korani češkoj«. 

»Ja ne idem tako daleko, naš položaj prema 
srodnim Česima shvaćam ja drugačije!« 

»Gazda Šmaleru, što se hoće, mora se posve 
htjeti. Dalje od Nijemaca! Onaj komadić nje- 
mačke zemlje, što nas dijeli od Češke, dosta je 
uzak, da ga možemo probiti. Moramo samo' da 
budemo ustrajni, čvrsti i moramo ostati vjerni 
ovdje na slavenskoj predstraži. Kroz tisuće je 
godina naš siromašni narodi podnosio pritisak 
Nijemaca i ostao i osjećao se slavenskim u tuđem 
jarmu, u tuđoj državi. Gledajte samo na Nijemce! 
Oni kupe sve jezične dronjke sa krojačkog stola 
drugih naroda i njima se kite. Njihov nacionalni 
osjećaj ne prenosi se u tuđoj zemlji čak ni sa 
oca na sina. Zato jer ništa ne vrijedi! Radi toga 
će naša češka braća s dana na dan sve dalje pro- 
dirati prema sjeveru i jednoga ćemo se dana s nji- 
ma sjediniti. Tada će se ispred berlinskih zidova, 
kao i ispred zidova Beča čuti slavenski glasovi.« 

»Predaleko idete, zaista idete predaleko u svo- 
jim osnovama i nadama,« reče zabrinut oprezni 
Šmaler. 

»Ja imam određen cilj: Održanje lužičkog na- 
roda kao predstraže pobjedonosno prodiraćega 
Slavenstva.« 

Šmaler je šutio. On nije htio da se izražava 
tako' smjelim riječima. 

»Zar nije kukavičluk naše inteligencije kriv, 
ako Lužičani nažalost nazaduju?« produži Samo. 
»Ako budemo imali onake vode, kao što je moj 
brat Juro, onda neka nam se Bog smiluje!« 

»I ja se od njega mnogo bojim,« reče Šlamer. 

»On ne smije postati narodni vođa, nipošto 
ne smije! Ja ću to spriječiti. Bogu hvala meni se 
čini, da on to i ne želi. On je previše kukavica 
i previše površan zato. Krivo mi je bilo, kad sam 
vidio, kako on trči za jednom Njemicom. Bio 
sam budala. Ta je njegova ljubav prava sreća! 
Neka samoi oženi blijedu lutku, neka ide u Ber- 
lin i neka kući dođe u svakih deset godina je- 


— Napisao Paul Keller (Nastavak) 

damput. Pa ionako on ne spada češće na ovo 
naše imanje! Ovdje on ne može opstati! Pogo- 
tovu sa svojom njemačkom lutkom. Ovo je ima- 
nje samo za mene!« 

»On je baštinik, a po tradiciji on je i budući 
kralj,« dobaci Šmaler. 

»Zar se ni jesu i mnogi dragi odrekli, kad su 
bili nesposobni? On će se odreći!« 

»Ne ću nikako, da se miješam u jednu poro- 
dičnu svađu,« reče opet Šmaler oprezno. 

»To nije porodična svađa, to je stvar, koja se 
tiče sviju, i vi biste je trebali podupirati, ako joj 
potpora bude potrebna.« 

»Vaš je otac još mlad. Mi treba da čekamo, 
kako će se stvari razvijati.« 

»Stvari će se razvijati brzo. Mislite na Hanku! 
Oma je zadnja djevojka iz obitelji, koja nam 
vrijedi kao kraljevska. Moji i njezini roditelji 
su je odredili za Juru. Pa ako se on za volju 
svoje Njemice bude ustručavao da oženi dje- 
vojku? Ako on sa svojom Njemicom ode u ka- 
kav njemački grad kao liječnik? Prema svim 
njegovim izjavama mislim, da će on to i uči- 
niti. Pa zar ne će onda neko ovu našu stvar 
morati preuzeti?« 

Šmaler stisnu Samu 'ruku. 

»Vi znate, da bih sto puta rade vidio ovdje 
gospodarem -vas, nego li vašega brata.« 

»To mi je dosta,« reče Samo i njegove se crne 
oči zasjaše. 

Iza toga govora on stane kao umoran iza duga 
i naporna puta. Kada se vozio kući u Budi- 
šin, uvidio je, da se ne razumije ni: sa jednim od 
kraljevih sinova. Uvidio je također, da je nezgo- 
dna stvar biti pouzdana osoba u Pragu i Moskvi, 
a ovamo opet s druge strane kod kuće posveći- 
vati lužičke knjige pruskomu kralju. 

* 

Na sprovodu su uz druge bili i Hankini rodi- 
telji, imućni seljaci iz Saske. Na večer je Šolta 
govorio s njima: 

»Rođače i rodice, ja bih vas nešto od svega srca 
molio. Moja je žena od vas izmolila vašu kćer 
Hanku na nekoliko nedjelja. Bio je to kao po- 
sjet, ali smo mi oboje zaželjeli, da se ona vidi sa 
našiim sinom Jurom, pa da se, ako bude volja 
Božja, i, uzmu. No evo. umrije mi žena!« 

Iza toga govora on stane kao umoran iza duga 
puta i napravi rukom kretnju, kao da bi htio 
reći: sve ostalo znate i sami. Hanikina ga majka 
potpuno shvati. Zato ona i reče: 

»Gospodin rođak .misli, da Hanku sada osta- 
vimo na dulje vremena, jer je gospodarstvo bez 
domaćice, a i da ne ostane sam, kad odu gospoda 
sinovi. Svakako je potreban ženskih nadzor.« 

Hanzo kininu gospođi zahvalno. Bilo mu je 
drago, da nije morao dalje govoriti i moliti. 

No sada zašuti opet gospođa, a šutio joj je i 
čovjek. Oni ni jesu trebali da jedino drugome ka- 
zuju svoje misli. Sve troje je u isti mah mislilo 
jedno te isto; da je bio nesretan dan, kad je Han- 
ka došla u selo. Susrela ju je Smjertnica. Stari 
Šolta pokuša, da razbije sumnje rekavši: 

»Bog sastavlja svoje na čudnovate načine!« 

Žena je razmišljala malo o toj poslovici, a muž 
je čekao, kako će se ona odlučiti. Na koncu reče 
Hankina majka: 

»Pa u ime Božje, ostavit ćemo djevojku ovdje, 
dok rođak ne uredi svoje gospodarstvo.« 

* 

Šolta se jedva za tri dana i tri noći odlučio da 
razgovara sa svojim sinovima o budućnosti. Na- 
pokon se našao s njima u maloj sobici, u kojoj 
je bio njegov prastari pisaći stol, koji je bio vi- 
sok poput kakva ormara. Stari Hanzo zatvori 
prozor i zaključa vrata. 

»Sinovi moji,« poče svojim običnim svečanim 
načinom, »u našoj se porodici dogodila vrlo ve- 
lika nesreća, te moramo misliti, kako' će nam iz- 
gledati budućnost. Ovdje sam na papiru napisao, 
šta je sve majka donijela, i na svakoga od vas do- 
lazi 6000 talira kao baština.« 

Sinovi se složiše u tome, da ne će sada novac 
uzimati iz imanja. 

»Onda ću na svakoga dati unijeti hipoteku na 
ovaj novac. Onda je sve u redu,« reče otac. 

On je već mislio, da je time sve gotovo, pa je 
već htio da otkračuna vrata. No oba sina izja- 
više, da bi imali još koješta da govore s ocem i 
da hi htjeli, sada sve da svrše. 

»No pa dobro, onda dolazi najprije Juro na 
red,« reče Šolta. On je radoznalo gledao na sina. 
Juro, koji je inače bio dobar govornik, spočetka 
zamuca, a ni kašnje mu nije išlo glatko. 

»Oče, ti već znaš, da sam ja u studiju zaostao 
za Samom, iako sam čitavu godinu dana prije 
njega otišao na sveučilište. On je odmah opet 
od početka studirao medicinu, dok sam ja dvije 
godine izgubio na pravu, prije nego li sam pre- 
šao na. medicinu. Ja nijesam mogao da postanem 
advokat ili sudac, jer to ne odgovara mome nu- 
tarnjemu pozivu. Tako će Samo već idućeg 
Uskrsa biti gotov, a ja ću do svršetka trebati još 
godinu i po. To je i stoga, jer ma izričitu tvoju 
i majčinu želju uz medicinu slušam i predavanja 
iz gospodarstva.« 

»Zašto ti to pričaš: Mi to dobro znamo,« upa- 
de mu Samo u riječ. 

»Odmah ćeš vidjeti,« reče Juro. »Ti znadeš, 
oče, da sam se za gospodarstvo dosada uvijek 
slabo zanimao. Predavanja sam slušao vama za 
volju, iako sam uvijek to držao nepotrebnim, te 
moram da ti priznam,, da uopće ne mislim postati 
gospodarom.« 

Otac ne reče ništa, on je znao, da mu se sin 
ni najmanje ne zanima za gospodarstvo. 

»Ma zašto ti to, Juro, pripovijedaš?« upita Sa- 
mo opet. »Svi mi znamo, da ti nemaš smisla za 


gospodarstvo i da prema tome ne možeš poslije 
ni preuzeti naše imanje.« 

Juro se okrenu svojemu bratu i u očima mu 
sjevnu mržnja,, a oko usnica zaigra zlurad 
osmijeh. 

»Nu, pa ko će ga preuzeti?« zapita on hladno. 
»Valjda kakvi stranci?« 

»No još sam valjda tu i ja... i ja!« 

Juro prasne u smijeh. 

»Ti?! Da, ti! Sada razumijem! Mogao sam to 
i misliti!!« 

Nato ustade i povika na brata: 

»O ne, ne ćeš ga ti preuzeti! Ja sam baštinik! 
Ja! Ja sam budući lužički kralj!« 

»Da, to si uistinu ti!« reče otac i ustade pa po- 
gleda sina sjajućim očima. Ovaj nastup i pro- 
mjena njegova starijega sina činio mu se pra- 
vilni čudom. Nlo Samo pogleda svoga brata posve 
preplašen. 

»Ti, zar ti? Šta ti samo pade odjednom na- 
pamet?« 

»Najprije ću sada da govorim ja,« reče otac 
blago i okrenu se prema svome starijemu sinu. 

»Juro, Bog ti je sami pomogao, jer ti je on po- 
kazao, šta ćeš da radiš; da, ti ćeš postati lužički 
kralj. Pokojna se majka vrlo brinula zato. Ona 
je htjela još da govori s tobom, ali je nažalost 
prebrzo umrla. Radi toga ću ti ja reći, šta je po- 
trebno. Mi želimo, da postaneš dobar otac i do- 
bar kralj. Odredili smo, da oženiš Hanku.« 

»Ja — šta? Ja — Hanku?« 

Mladac nije mogao da kaže ni jedne jedin- 
cate potpune rečenice. Stajao je blijed pred ocem 
i izgledalo je kao da mu je mozak prestao ra- 
diti i kao da su mu se svi udovi ukočili. 

Konačno reče prilično' smirenim glasom, koji 
je jedva nešto malo podrhtavao: 

»Oče, čast vašoj roditeljskoj volji! Čast i dje- 
vojci Hanki! No uza sve to, ja ne ću oženiti 
Hanku, jer ja već imam zaručnicu.« 

Otac ga pogleda ukočenim pogledom u lice 
i reče: 

»Juro, ne može biti, da ti imaš zaručnicu, kad 
ja o tome ništa ne znam. Od davnih je davnina 
u našoj porodici običaj, da sin, prije nego li će 
s jednom djevojkom govoriti o braku, govori 
sa svojim ocem. Običaj je također, da nijedna 
valjana djevojka ne dozvoljava, da se s njom 
govori o ženidbi, prije nego li je mladić govorio 
sa svojim ocem i s njime se sporazumio.« 

Jurino lice posve pocrvenje. No on ipak pro- 
govori mirnim glasom: 

»Vremena se mijenjaju, oče! U naše doba po- 
staju ljudi rano samostalni. Ono uništava nesa- 
mostalne ljude. Već je podugo, da sam punolje- 
tan, dosta sam učio, da znadem, šta radim, i zato 
ću oženiti samo onu djevojku, koju sam sam sebi 
našao. To je Elizabeta von Withold.« 

»Ko to?« 

»Elizabeta, kćerka našega susjeda?« 

»Ti to ne ćeš učiniti!« 

Nato je Juro stao da dugo govori. Govorio 
je o emancipaciji Lužičana, o njihovoj ravno- 

pravnosti' s Nijemcima, o izjednačenju staleža. 
On je govorio s velikom ljubavlju i oduševlje- 
njem o Elizabeti i o njezinoj ljubavi prema nje- 
mu. Govor je zaključio: 

»Bila Lužičanka ili Njemica — svejedno je, 
plemenitašica ili obična, za ljubav nema nikakvih 
zapreka! Mi se volimo, jer se moramo voljeti, 
jer su naša srca jednako kucala, pa ih u tome 
nijesu mogle spriječiti stare predrasude. Bogu 
hvala, prošla su vremena, kada su ljudi sami sebi 
stvarali lance, koji su im sreću uništavali!« 

Stari ga je Šolta ukočeno slušao. A kad je 
Juro svršio, poklopi rukama lice i reče: 

»Sada bih najvolio, da sam kod pokojne 
majke!« 

Potresen time zapita ga Juro:. 

»Zar zbilja ne ćeš da me razumiješ, oče?« 

»Ne, ja ne razumijem taj vaš svijet, u kome 
je sve bez morala i reda, gdje je već sve izvr- 
nuto!« 

»Oče, uvijek si bio pravedan. Ti ne možeš 
ništa nepravedno reći ni osuđivati djevojku, koju 
ti ni ne poznaš. Da li si možda ikada čuo išta 
zla o njoj ili njezinoj obitelji?« 

»Ne, ali oni su plemići, a jedna gospođica ne 
pristaje uz seljačkoga sina!« 

»Zašto si nas onda, oče, dao da Studiramo? 
Valjda zato, da bolje uspijevamo u životu!« 

»Svakako, ali ne tako! Lužičani nemaju ni lije- 
čnika, ni advokata, koji bi govorio njihovim je- 
zikom, nemaju ni dosta svećenika i učitelja, koji 
bi znali njihov jezik. Bila je moja dužnost, da 
vas kao kralj dadnem u škole, i htio sam, da je- 
dan postane advokat, a drugi liječnik!« 

»No, pa ja ću i postati liječnik. Iz nutarnjeg 
poziva i sklonosti za to zvanje. Ja se zbilja mi- 
slim posvetiti posve Lužičanima, koji nužno tre- 
baju liječničke brige!« 

Sada se uplete Samo, koji je sav razgovor 
slušao crven kao paprika: 

»On će liječiti bolesnike ili ih ne će liječiti — 
već prema prilikama, a zato će vrijeme gospo- 
đica Withold, koja će postati seljanka, hraniti 
svinje !« 

Juro ga hladno promjeri i reče mu: 

»Mi se nijesmO' slagali čak ni onda, kad si ti 
mislio, da ću ti odstupiti svoje mjesto, a na- 
ravna je stvar, da ćemo se još manje slagati 
sada, kad ti znaš, da tebi za volju ne ću odstu- 
piti od svoga prava na baštinu!« 

Samo skoči : 

»Zar se ja želim uvući u baštinu?« 

Juro ga pogleda oštro ravno u oči i samo sle- 
gnu ramenima. Samo se sada spremi da ga udari. 
Stari Šolta udari radi toga rukom po stolu. 

»Kako se to samo ponašate? Kako ste se samo 
obezobrazili u mojoj prisutnosti? Napolje obo- 
jica!« 

Sinovi moradoše izaći, a otac ostade sam i po- 
slije toga nije tri dana s nikim progovorio ni 
riječi.. 

Iza toga pozva on opet sinove k sebi. 


»Juro, hoću da te pitam, nijesi li se predomi- 
slio i uvidio, da jedna plemenitašica ne može 
doći na naše imanje kao seljanka?« 

»Elizabeta je i sada na imanju svoga oca. Ona 
se mnogo zanima za gospodarstvo i vrlo se do- 
bro slaže sa svim ljudima!« odvrati Juro polu- 
glasno. 

»Oni imaju gospodski dvorac, imaju park!« 

»To mi ne trebamo! No, oče, svakako sam te 
htio moliti, da mi dozvoliš, da iza našega voć- 
njaka sazidam za sebe novu kuću, ne veliku i 
ukrašenu, ali udobnu i zdravu!« 

»To bi značilo, oče,« umiješa se opet Samo, 
»on će kraj nas sagraditi njemačku plemeni- 
tašku kuću, a ti bi mogao i nadalje da živiš u 
ovoj poderini. i da izgledaš kao njegov uprav- 
nik!« 

Opet je izgledalo, da će se braća posvaditi, 
ali ih je otac svojom prisutnošću držao na uzdi. 

»Moja je nakana,« reče Juro, »da ovdje po- 
čnem raditi kao liječnik, a u slobodnom vremenu, 
da se pod tvojim vodstvom počnem upućivati u 
upravljanje sa imanjem.« 

»A gospođica?« 

»Ona će biti zadovoljna i bit će ti dobra 
kćerka.« 

Stari potrese glavom. 

»Ali ona je Njemica!« 

»Bogu hvala!« reče Samo. 

»Kako ti to misliš?« upita ga otac. 

»Ja mislim, da je dobro, što je Njemica. Zato 
i jest za Juru, jer je i on Nijemac i to Nijemac 
sa dna kace.« 

Otac pogleda upitnim pogledom sinu u lice. 

»Istina je, da je on s Lužičanima postupao 
češće neprijaznije nego li sam to ja želio, ali 
stoga ne može nitko tvrditi, da je on postao Ni- 
jemac,« reče stari. 

Juro je odmah vidio, kuda ga brat hoće da 
zavede, ali nije htio da se krije. 

»Da, ja sam Nijemac,« reče on. »Ja to ne ću, 
ne želim i ne mogu sakriti.« 

»A — a tvoje lužičko osjećanje?« 

»Ja volim Lužičane, ali za njih ne vidim dru- 
goga spasa, nego da postanu Nijemci.« 

»A njihove navike, jezik, običaji i njihovo 
narodno vjerovanje?« 

Juro je šutio nekoliko sekunda, a onda reče 
odlučno: 

»Sve to priječi Lužičane u pravome napretku. 
Zato treba da svega toga nestane.« 

»Juro! Juro, jesi li ti to? Zar je to moj sin, 
moja krv, koja govori tako?« 

»Ja ne mogu drugačije. Tako mi Boga, oče, 
ja ne mogu drugačije, jer je to moje uvjerenje!« 

On je htio da priđe ocu, ali taj mu obim ru- 
kama pokaže, da se ne primiče. 

Blijed, klonule glave dođe stari čovjek do 
vrata i pred njima zastade, pa samo reče: 

»To je najteže, što sam u svome životu čuo! 
Treba dosta vremena, dok ja to sve shvatim.« 

Juro ispruži za njim ruku, ali otac zatvori vrata. 

(Nastavit će se.) 

OPASAN NAMETNIK U LJUDSKOM TIJELU 


Trakavica je jedan od vrlo štetnik nametnika 
u čovječjim crijevima. Čovjek je dobije, kad 
jede zaraženo t. zv. »ikričavo« svinjsko meso, 
koje nije dobro prekuhano ili ispečeno. Ikri- 
čavo ili, bobičavo meso pozna se po tome, što 
se u njemu (među mišićnim vlakancima) nalaze 
bjeličaste kuglice, u kojima je glava trakavice. 
Kada ovako slabo skuhano ili pečeno meso dos- 
pije u želudac, rastopi se djelovanjem želuča- 
noga soka vapnena opna, koja opkoljava gla- 
vicu životinje, i ona dospije u tanko crijevo. 

Na vršku se glavice s gornje strane nalazi 
cijeli, vjenčić od trideset sitnih većih i manjih 
kukica, a sa četiri strane postrance nalaze se 
prisisaljke, koje imaju promjer pola milimetra. 
Cijela glava nije veća od čiodine glavice. 

Sama glavica produljuje se u. »vrat« dug oko 
jedan centimetar. Pomoću kukica i prisisaljki 
pričvrsti se glavica na stijenku tankoga crijeva 
i počinje cijelom površinom upijati hranljive sa- 
stojine soka, koga je želudac već preradio. Na- 
skoro se iza vrata počne razvijati prvi, članak, 
a zatim se između njega i vrata razvije drugi 
članak. Treći se članak razvije između drugoga 
članka i vrata, a tako i svaki daljnji članak na- 
staje između članka, koji je prije njega nastao, 
i samoga vrata. Na taj su način najzadnji članci 
najstariji, a prvi članak iza glave najmlađi. Svi 
su članci plosnati, pa zato ime trakavice od tra- 
ka t. j. vrvce. Upijanjem hranljivoga soka razvi- 
jaju se neprestano novi članci, a stariji postaju 
sve veći i sve dalje odmiču od glave. Tih se čla- 
naka razvije svega 800—900 komada, te cijela 
trakavica mjeri dva do tri metra, a rjeđe bude 
koja i osam metara duga. Članci uz glavu kraći 
su, te izgledaju radi toga širi, a kad su jedan 
metar daleko od glave, poprimaju oblik četvo- 
rine i u njima se počinju razvijati jaja. Zadnji 
su članci dugi oko centimetar, a polovicu uži, 
te puni posve zrelih jaja. Neki tvrde, da u sva- 
kome članku znade biti do pet, dok drugi kažu, 
da može biti do pedeset tisuća jaja. Trakavica 
razvije svega do šezdeset milijuna jaja. 

Kako koji članak, odnosno jaja u njemu sa- 
zriju, dospio je do kraja i otkida se od ostalih 
članaka trakavice te sa nečisti izlazi iz čovjeka, 
u kome je nastao. Ako svinja dođe do ovakve 
nečisti (a to na selima, nije teško), pojede s njom 
i ovakve članke sa jajima. Ma da su jaja van- 
redno malena, u njima je zapravo ličinka sa šest 
kukica, kojoj se ljuska u želucu svinje rastopi 
i sama ličinka kroz krvne žilice dopre u mišiće 
i tamo se razvije u ikricu. Ikriea je jajolika, 
duga šest, a široka četiri milimetra, vodenasta 
izgleda, a s bijelom mrljom u sredini. Ta je 
mrlja glava trakavice. Ikriea je potpuno razvi- 

mi ikričavo meso svinje; im ikriea sa glavicom, kako je u mesu 
svinje ; ii ikriea u zeludcu čovjeka; u sredini glava sa tri članka; 
* vijenac kukica, p prisisaljke; č, ć , č„ članci po postanku označeni 
brojem ; go glava s gornje strane : zć zreli članak sa jajima; j jaje 
sa ličinkom; l ličinka s kukicama 

jena za četiri mjeseca, 1 ako je čovjek sa mesom 
pojede, to se za kojih šezdeset do sedamdeset 
dana trakavica dotle razvije, da već ispadaju sa- 
zreli članci sa jajima 

Naravno, da je najbolje, ako se čovjek čuva 
od same zaraze trakavicom tako, da ne jede ikrir 
čavo meso. Svinje se prije klanja pregledaju po 
veterinaru, da li su ikričave. No ako se čovjek 
već zarazio, može se trakavica istjerati iz tijela 
liječenjem. Pri tome treba nastojati, da se istjera 
glava, jer inače zaostala glava ponovo razvija 
članke. 

Ako se čovjek zarazio kod jela povrća ili sa- 
late, koji su gnojeni gnojem iz zahoda, tada se 
nije zarazio ikricama nego jajima, i ličinke 
krvnim žilicama prodru u srce idi mozak, te se 
tamo razviju u ikricu. U takvom slučaju znači 
trakavica smrtnu opasnost, dok kod sličnog pro- 
diranja u oko može prouzročiti sljepoću. 

Trakavicu istjeruju iscjedinom paprati (Ex- 
tractum filicis mariš), ali se više puta kod toga 
liječenja pokazalo otrovanje, pa se u najnovije 
doba radi oko staroga domaćega lijeka, koji re- 
dovno dobro pomaže. To, su bundine sjemenke . 
(koštice). Bundine sjemenke ogule se tako, da 
na njima ostane ona zelenkasta tanka korica, 
koja je ispod tvrde ljuske. Uzima se 170 do 200 
komada tih tako oguljenih sjemenaka i zgnječi 
s mlijekom u kašu. Ta se kaša uzme ujutru na- 
tašte, a sat iza, toga uzmu se dvije obične žlice 
ricinusova ulja. Od toga izlazi trakavica bez 
ikakvih poteškoća i to sa glavicom, te se čovjek 
toga nametnika posve riješio. BOGDAN BABlć 

Kazalište 

KOMEDIJA 

,,l U NAŠEM GRADU . . 

Dne 17. ožujka davala se u Zagrebu 
premijera Mesarićeve komedije »I u 
našem gradu...« Ka Mesarić je po- 
znat našoj kazališnoj publici po svo- 
joj tragigroteski »Kozmički žongleri« 
i po svojoj pučkoj drami »Joco Udma- 
nić«, koja je 'bila svojevremeno na 
građena Đemetrovom nagradom, a 
isto tako i po svojoj režisersikoj dje- 
latnosti u zagrebačkom kazalištu. No- 
va njegova komedija »1 u našem gra- 
du . . .« na duhovit način iznosi mo- 
ral suvremenog društva, u kojemu 
vrijedi pravo jačega i moćnijega, pra- 
vo zasnovano na materijalističkoj 
osnovici. Advokat dr. Šipuš znao se 
popeti visoko i zagospodovati gospo- 
darstvom i financijskom moći nad 
svojom bližom i daljinom okolicom. 
Na tom je položaju sve dozvoljeno i 
njemu i njegovoj ženi, te će i njihova 
zlodjela biti moguće pretvoriti u ve- 
like i plemenite stvari i prikazati ih 
u ružičastom svijetlu. Šta im ko mo- 
že, ako su svi mogućnici moralno ili 
materijalno o njima zavisni? Ni za- 
kon ni pravda ne može da im naudi, 
jer su oni i nad zakonom i nad prav- 
dom. Gđa Šipuš krala je iz pisama 
svoga muža dolare, jer su joj trebali 
za zabave i užitke, a ona je mirne du- 
še krivicu prebacila na siromašnog 
poštara. A kad se uspostavi njegova 
nevinost i pred sud dođe sama go- 
spođa Šipuš, znat će se već zataškati 
i preokrenuti čitava afera i ona će iz 
sudnice izaći triumfalno uz klicanje 
stotinu odbornica različitih humanih 
i kulturnih organizacija., kojima je 
ona odlična članica. 

Gospodin šipuš niti ne dolazi na po- 
zornicu. Vidimo- samo njegovu ženu, 
koja uzima za sebe odvjetničkog kon- 
cipijenta kod svoga muža, dra Kleka., 
bez obzira, da li će to uništiti veliku 
ljubav Mire Grom, apsolventice filo- 
zofije, koja služi kao tipkačica u kan- 
celariji dra Šipuš a i prodavačice cvi- 
jeća Nade Tiček, koja je također za- 
ljubljena u koncipijenta Kleka. No i 
taj koncipijent je dostojni takmac gđe 
Šipuš i njezina društva u njezinu mo- 
ralu, jer ni za njega ništa ne znači 
uništiti veliku ljubav, prevariti i okra- 
sti. — samo da se popne na što viši 
položaj, odakle će moći svoju moć da 
i nadalje zloupotrebljava. U radnju 
ulazi još i Alojz Hrnjak, listonoša, ko- 
ji je do lludila zaljubljen u malu pro- 
davačicu cvijeća Nadu. .Njegovom lju- 
bavlju i čežnjom za neobičnošću na- 
staje čitav zaplet komedije i sva nje- 
zina duhovitost, ikoja kulminira u ne- 
običnom susretu na palubi »Kraljice 
Marije«, gdje se pored dra Kleka na- 
đoše sve tri njegove ljubavi: gđa Ši- 
puš, gđica Grom i gđica Ti ček. — Li- 
ca su komedije tipizirana. Najbolje je 
obrađen poštar Km jak, dočim je naj- 
bljeđe ispao koncipijent dr Klek. 
Auktor se nije upuštao u duge disku- 
sije o suvremenim problemima niti u 
dugo moralisanje, već je jednostavno 


u konkretnim tipovima i u konkret- 
nom sadržaju iznio prilike, kakve bi 
se mogle svugdje, pa i u našem gra- 
du dogoditi uvaživši raspoloženje na- 
šeg vremena, njegovo shvaćanje i 
njegov moral uopće. Zato se komedija 
lako prati, lako shvaća i gleda.. Režiju 
je vodio sam auktor. Prvi se čin do- 
gađa u kancelariji dra Šipuša, drugi 
na palubi »Kraljice Marije« u Splitu, 
a treći u hodniku zagrebačkog okru- 
žnog suda. Gluma je bila općenito do- 
bra, no- napose treba istaknuti kre- 
aciju Vjeikoslava Afrića kao listonoše 
Hrnjaka. L. P. 

Shakespeareov »JULIJE CEZAR«, 

klasična tragedija, koja se pred tride- 
set i nekoliko godina dava.la u našem 
kazalištu, ponovo je iznesena 27. ožuj- 
ka ove godine. Tekst za ovu priredbu 
uzet je po prevodu dra Milana Bog- 
danovića. Režiju je vodio Tito Strozzi, 
a bio je zaposlen čitav ansambl naše 
drame. Naslovnu ulogu Cezara igrao 
je Ivo Badalić, mladog Oktavi jama 
Vjekoslav Afrić, Bruta Dubravko Duj- 
šim, Marka Antonija Josip Pavić, Ka- 
si) a iMato Grković, a Kasku Ljubomir 
Jovanović. Komad je dobro uvježban 
i režijski zgodan. Inscenaciju je izra- 
dio Sergije Glumac na pokretnoj po- 
zornici, tako da priredba nije patila 
na dugim pauzama, od kojih inače če- 
sto boluju slična klasična djela. P. 

Koncerti 

BEETHOVENOVA 
„MISSA SOLEMNIS" 

Beethoven, najveći među glazbe- 
nim velikanima svijeta, najviše se 
proslavio' svojim simfonijama i svo- 
jom »Svečanom Misom«. Zapravo vr- 
hunac njegova glazbenoga stvaranja 
čine Deveta Simfonija i »Missa Sole- 
mnis«. Ta dva djela možemo ukratko 
označiti prema njihovu sadržaju ri- 
ječima: Svijet i Bog. U Devetoj Sim- 
foniji dolazi pred nas cijelo carstvo 
svijeta sa svim udarcima sudbine, sa 
svim očajanjem, nadama, porazima i 
pobjedama, sa svom radošću, sanjar- 
stvom i slavljem. U »Svečanoj Misi« 
dolazi naprotiv pred nas carstvo nad- 
zemaljskoga svijeta u svem njegovu 
veličanstvu i uzvišenosti. Beethoven 
je izgubivši sluh i nadu, da će mu 
se ikada taj za glazbenika nenado- 
knadivi dar povratiti, svojom glaz- 
bom s jedne strane, sve više veličao 
životnu radost, a s druge se strane 
sve više zadubi jivao u nedohvatne 
dubine vječnosti i zanosio vjerskim 
zanosom. Nekoliko njegovih Adagia 
iz komornih djela (na pr. iz Drugo- 
ga kvarteta op. 59., iz Sonate za cello 
op. 102., iz Hammerklaviersonate op. 
106 itd.) nose obilježje posve reli- 
giozne kontemplacije. U tom smjeru 
stvorio, je i svoju »Svečanu Misu«, 
koja među tisućama drugih glazbe- 
nih Misa od naj različiti j ih i najvećih 
skladatelja svega svijeta doseže naj- 
više vrhunce umjetničke uzvišenosti. 
Ona je najsnažniji umjetnički izražaj 
čistog vjerskog zanosa. Ona je naj- 
veličanstveniji slavospjev Bogu, što 


ga je ikad itko izrazio zvukovima. 
Zanesen u nadzemaljske sfere, u koje 
ga je izdiglo- stvaranje »Svečane Mi- 
se«, stvorio je plan za skladanje ora- 
torija »Pobjeda Križa i za Desetu 
Simfoniju, koja je imala prema nje- 
govoj zamisli biti pobožna velepjesan 
u simfonijskom obliku, te bi njome, 
da ju je ostvario, bio ona dva svijeta, 
koja u Desetoj Simfoniji i u »Sveča- 
noj Misi« stoje odijeljena jedan pre- 
ma drugom, bila u -Desetoj Simfo- 
niji spojena u jedinstveno carstvo. 
Međutim smrt Beethovenova omela 
je ostvarenje toga. Ali ostale su nje- 
gove riječi, koje tako divno karakte- 
riziraju tadanje raspoloženje »toga 
glazbenika -nad glazbenicima, raspo- 
loženje, iz kojega su imala da niknu 
divna daljnja njegova djela prodah- 
nuta vjerskim duhom. Evo- nekih, što 
ih je sam napisao: 

»Nema ništa uzvišeni j e, nego li što 
je približiti se Bogu više nego drugi 
ljudi, da odatle raširujemo zrake Bo- 
žje među ljudskim pokoljenjem... 
Znam, da mi je Bo.g bliži, nego osta- 
lima u mojoj umjetnosti: općim 
s njim bez bojazni, uvijek sam ga 
poznao i razumio ga. I posve ništa 
se ne bojim za svoju glazbu: ona mo- 
že imati zlu sudbinu, ali komu ona 
bude razumljiva, taj mora biti oslo- 
bođen svake bijede, ikojom se drugi 
povlače.« 

To je, što treba da zna k postanku 
Beethovenove »Svečane Mise« op. 123. 
onaj, tko je iole imao ili će kada 
imati prilike da čuje to predivno dje- 
lo svjetske glazbe, kao što smo ga 
mi imali prilike čuti u Zagrebu na 
Veliku srijedu 28. ožujka ove godine. 
Kad sam to djelo prvi put čuo u 
Pragu na Cvjetnicu g. 1915., nisam 
još poznavao idejnu pozadinu, iz koje 
je to djelo niklo, pa sam se predao 
posve glazbenim dojmovima, koje to 
djelo izaziva u duši slušačevoj. I još 
danas su mi nezaboravni ostali tada- 
nji dojmovi s one izvedbe Beethove- 
nove »Svečane Mise«. Preda mnom se 
otvoriše novi pogledi u carstvo zvu- 
kova. Za njima sam otada pošao, tra- 
žio i nalzio nova otkrivenja u glaz- 
benom carstvu, te sam tek ovajputa 
— 19 godina kasnije — slušajući opet 
to Beethovenovo veledjelo posve shva- 
tio ono, što je u tim zvukovima taj 
glazbeni velikan izrekao. Ne da se 
to ni opisati, kamo li prenijeti u ri- 
ječi. Treba tu glazbu čuti. 

Hrvatsko pjevačko udruženje »Li- 
sinski« je u zajednici sa Zagrebač- 
kom Filharmonijom i sa solistima 
Gjungjenac-Gavella, Ožegović, Vičar, 
Križaj dalo pod dirigentom Franom 
Lhotkom savršenu izvedbu. Dupkom 
puno kazalište bilo je preliveno naj- 
uzvišenijom glazbom, što ju je ikad 
itko stvorio. I bilo je to pravo slavlje 
Velikog tjedna, slavlje, koje ne izbija 
van u izraze oduševljenja, nego koje 
ostaje duboko u duši i iz nje više ne 
izlazi. Dr. J. A. 

Glazba 

Božidar Širola: GOSPIN PLAČ, če- 
tiri razna napjeva -k izdanju »Gospi- 
na plača« od Đure Ceznera, udešeno 
za orgulje i-li harmonij, jeronimsko 
izdanje 434., Zagreb 1934.,, cijena 10 
dinara. — Jeronimska brošura, u ko- 
joj je tiskan opis muke Kristove u 
stihovima Đure Ceznera, raširena je 
sad pred Uskrs u 30.000 primjeraka. I 
-gdje se dosad pjevao »Gospin plač« i 
gdje nije, dospio je taj novi tekst te 
popularne duhovne pjesme. K njoj je 
skladatelj dr Širola udesio i napjeve, 
koji su za jedan glas tiskani u sa- 
mom dodatku knjižice, a posebno su 
evo izašle i note cijele pratnje za 
orgulje ili 'harmonij. Širola, koji se 



SKLADATELJ DR BOŽIDAR ŠIROLA 


mnogo bavi etnografskim proučava- 
njem naših narodnih glazbenih ose- 
bina i koji je od sviju današnjih na- 
ših glazbenika najdublje posegnuo u 
vrelo stare naše narodne glazbe, bio 
je zaista najpozvaniji, da obradi i ove 
napjeve. Izabrao je tri napjeva, koje 
narod već pjeva (dva iz Bosne i je- 
dan iz Dalmacije), uklonio iz njih tu- 
đinske nezgrapne ri-tmijske i harmo- 
nijske natruhe i dao ih u čistom ruhu 
pojačavši njihove crkvene značajke. 
Sam je u istom duhu skladao nov na- 
pjev, koji odaje duboku religioznost 
i tužno-svečano raspoloženje nadvi- 
sivši u tom sva tri tradicionalna na- 
pjeva. To je, rekao bih, gotovo uzor 
našeg narodnoga koraka. Svi su na- 
pjevi divno harmonizirani i vrijedan 
prilog našoj crkvenoj glazbi. Tiskani 
su vrlo lijepim notama. Dr J. A. 

Izvedba Šafranek-Kavićeve opere 
»Hasanaginice« u Beogradu bila je 24. 
veljače o. g. Po kritikama sudeći, ta 
je izvedba bila slaba., pa zato ni ovo 
lijepo naše glazbeno- dramatslko djelo 
nije primljeno s onolikim priznanjem, 
kako ono to zaslužuje. Dosad su u 
Beogradu od hrvatskih skladatelja iz- 
vedene opere »Morana« od Gotovca«, 
»A-del i Mara« od Hatzea i »Hasan- 
aginica« od Šafraneka-Kavića. Nijedno 
nije moglo da osvoji simpatije tamo- 
šnje kritike i publike. Tko zna, da li 


bi Širolina »Citara i bubanj« bila bo- 
lje sreće, da je na nju došao red. 

Nova hrvatska opera »Dorica pleše« 

od skladatelja Krste Adaka bit će još 
ove sezone izvedena u Narodnom Ka- 
zalištu u Zagrebu. To je prva. opera 
toga skladatelja, koji se već proslavio 
s više instrumentalnih i vokalnih dje- 
la (na pr. Staroslavenska Misa nagra- 
đena prvom nagradom Društva sv. Je- 
ronima g. 1928.), pa se sa zanimanjem 
očekuje. Izašao je i glasovirski izva- 
dak te opere. 

Pedeset godišnjica Smetanine smrti. 

Dne 12. svibnja navršuje se 50 godina 
od smrti najvećeg češkoga sklada- 
telja Bedricha Smetane, koji je ujedno 
dosad i najveći slavenski skladatelj 
uopće. Taj jubilej Smetanine smrti bit 
će proslavljen svečanim izvođenjem 
sviju njegovih osam opera u praškom 
Narodnom Kazalištu, pa izvedbama 
njegovih djela, i po ostalim gradovima 
čehoslovačke. I kod nas će u Zagre- 
bu naše Narodno Kazalište tom pri- 
godom izvesti Smetaninu »Prodanu 
nevjestu« i »Libušu«, a možda će i za- 
grebačka .Filharmonija izvesti divot- 
ciklus Smetaninih simfonijskih pjesmi 
»Moja Domovina«. I u ostalom sla- 
venskom svijetu bit će proslavljen u 
te dane Smetanin spomen. 

Dvorakova proslava. Dne 1. svibnja 
o. g. navršit će se trideset godina od 
smrti češkog skladatelja dra Antonina 
Dvoraka u te dane Narodno Divadlo 
u Pragu prikazivati sedam njegovih 
djela: »Rusalku«, »Armidu«, »Ljud- 
milu«, Dimitrija«, »Jakobi.na«, »Kralja 
i ugljenara« i »Tvrde glave«. Dvorak 
je bio uvjeren katolik te se proslavi ^ 
mnogim djelima duhovne glazbe. 

Spomenik Rikardu Wagneru. Dne 6. 
ožujka o. g. postavljen je u Leipzigu 
temeljeni kamen za veliki narodni spo- 
menik Rikarda Wagnera. Otkriće spo- 
menika bit će 22. svibnja 1936. na go- 
dišnjicu Wagnerova rođenja. Spome- 
nik će zapremati čitav jedan trg: 
Wagnerov lik stajat će na velikom 
mramornom postamentu ukrašenom 
reljefima, a naokolo će biti kombini- 
rani nasadi sa česmama i različitim 
kiparskim grupama. 

Književnost 

Dr Josip Andrić: NA ZELENOM 
OTOKU, putopis iz Irske, vlastita piš- 
čeva naklada, sa 21 -slikom na ilustra- 
cionom papiru, Zagreb 1934, str. 164, 
uvezano 40 Din (za -naše pretplatnike 
30 Din). — Ovo je zapravo prvo ori- 
ginalno hrvatsko djelo o Irskoj. Sa- 
držaj je vrlo zanimljiv. Knjiga je ti- 
skana na finom papiru i dobiva se 
samo uvezana. Na nju ćemo se još 
posebno osvrnuti. A sada je svima 
p rep o ručamo. 

Slovenski pisac F. S. Finžgar uređi- 
vao je 11 godina obiteljski mjesečnik 
»Ml a diku«, koju izdaje Družba sv. 
Mohorja u Celju, te je taj časopis po- 
digao na veliku visinu. Ove je godine 
napustio uredništvo tog časopisa te se 
sav posvećuje samo književnom stva- 
ranju. Radi na jednom velikom no- 
vom djelu. Urednik Družbe sv. Mo- 




horja i »Mladike« postao je dr Jože 
Pogačnik. 

Slovenska kritika o prijevodu Deže- 
lićeva romana »Kragulj« (»Sofiju oda- 
bra«). O tom najistaknutijem beletri- 
stikom djelu mlađe hrvatske katoli- 
čke književnosti, koje je prevedeno 
na slovenski, bilo je nekoliko kritika 
u slovenskim listovima 


Radio 


Lužička glazba bit će prikazana u 
zagrebačkom radiju u petak 13. trav- 
nja u zagrebačkom radiju u petak 13. 
travnja od 20.30 do 22 sata uveče. To 
će biti vrlo zanimljiva priredba sa po- 
dručja slavenske glazbe, pa na nju 
posebno upozorujemo. 



PAUL KELLER, 
pisac romana „Stara kruna", koji donosimo 
od početka ove godine u našem listu 

Glasovirski koncerat izvest će u za- 
grebačkom radiju 13. travnja u 20 sati 
uveče virtuoz dr Herman Arminski. 
Odsvirat će Mđojevieevu skladbu 
»Vieux conte«, Papandopulovu »Malu 
suitu«, Rahmanjinovljeve Preludes u 
h-molu i g-molu, Prokofjevljevu 
»Suggestion diabolique« i Straussov 
efektni i popularni valcer »Na lijepom 
pavom Dunavu«, koji s velikim uspje- 
hom izvode mnogi slavni glasovirači 
kao završetak na svojim koncertima. 

Operni prenos bit će ovog tjedna u 
u srijedu 11. travnja- u 20 sati uveče 
iz Ljubljane. 

Crkveni prenos bit će u nedjelju 8. 
travnja iz zagrebačke crkve sv. Ma- 
rije: »Latinska misa« od Grubera, 
na ofertorij Duganov »Angelus Do- 
•mini«, a poslije mise Novakov krasni 
»iRegina coeli«. 

Koncerti. Zagrebački trio> 
imat će u zagrebačkom radiju komor- 
ni koncerat u suboku 14. travnja u 
20.15 sati uvečer. Veliki koncerat 
pjevačkih zborova bit će: u 
ponedjeljak 9. travnja u 20.30 sati 
uveče prenošen iz Skoplja, sudjeluju 
pjevačka društva iz cijelog onoga 
kraja, te je to koncerat sa utak- 
micom. 

IRKINJA I 

Turgenjev mi je prije dva decenija bio naj- 
miliji pisac. Naizmjence sam čitao njegove ro- 
mane i svirao sentimentalne Čajkovskijeve »Pje- 
sme bez riječi« te umišljao sebi, da mi je uspjelo 
zaviriti u rusku dušu. A prvi Rus, kojega sam 
uopće vidio, bio je neki ratni zarobljenik, koji 
je služio kao sluga u mom selu i kojega je za 
prevrata u nogu pogodilo prvo tane, kad je na 
brzu ruku stvorena seoska garda stala da razgoni 
pljačkaše. Još danas mi je žao toga Rusa, kad ga 
se sjetim, jer nije zaslužio one puščane kugle, 
koja mu uostalom nije bila ni namijenjena. Ne 
znam, što je s njim dalje bilo. Sudbina takvog 
socijalno nezamjetljivog pojedinca gubi se u 
onom neizmjerju jada, u kojem su milijuni rus- 
kih izbjeglica gonjeni crvenim bičem iz vlastite 
domovine poplavili krajeve, kuda nije mogao' da 
ih dosegne bijes crvenih progonitelja. Napu- 
stiše dobroćudnu svoju maćušku Rusiju i utekoše 
se pod okrilje čangrizave maćuhe Evrope. Svoju 
samosvijesnu Volgu, o kojoj po svim zakucima 
evropskih gradova pjevaju tako čeznutljivu pje- 
smu, zamijeniše Savom, Dunavom, VI tavom, Sei- 
neom, ali im Volge nijedna nije mogla nadokna- 
diti. Rodna zemlja je nenadoknadiva. U njoj 
drukčije sja sunce, melodioznije šume rijeke, 
zvučnije odjekuje pjesma po ravnicama i: gorama, 
intimnijim dahom diše svaka ona gruda, po ko- 
joj stupaš. 

»Kako je teško nama Rusima, kojih nas dva ili 
tri milijuna sada luta po svijetu bez domovine! 
A kako je tek onom deset puta većem broju Iraca, 
koje je sudbina, slična našoj, porazbacala pro- 
šloga stoljeća po svim kontinetima! Nas je jedna 
pedesetina ruskoga naroda u progonstvu, a irsko- 
ga naroda samo je jedna osmina ostala na rođe- 
noj grudi!...« 

Tužno, očajno, potresno zvučale su te riječi, 
što ih je izgovorila mlada Ruskinja u kući biv- 
šeg irskog potkralja, gdje nas je predzadnje naše 
dublinske večeri nekolicinu Hrvata počastila 
ugodnim časovima razgovora Miss Annie Chri- 
stitch. Mlada Ruskinja, koju također zatekosmo 
tu, bila je katolička konvertitkinja i prijateljica 
Miss Ghristitoheve. Boravila je dugo u Beču, 
prošla dobar dio zapadne Evrope i zaustavila se 
od nekog vremena u Irskoj. Iz razgovora sam 
imao dojam, da je u irskom katolicizmu tražila 
onu proćućenost, onu filozofiju vjerskog života, 
koja bi odgovarala dubokoj religioznoj osje- 
ćajnosti ruske duše. 

»Velika je vjera u irskom narodu. Ali po mom 
shvaćanju nije dosta duboka. Ona je srasla 
s narodnim životom, ona je formirala narodno 
raspoloženje, ona je ogradila irsku dušu nepro- 
lomivim utvrdama, ali sve mi se to čini nekako 
previše vanjski, premalo proćućeno. Nedjeljom 
ići u crkvu drži Irac svojom narodnom dužnošću, 
pa nije pravi Irac, tko bi to propustio. Ali čim 
izađe iz crkve, spreman je ogriješiti se i o naj- 


RUSKINJA 

glavnije vjerske zapovijedi. Ići će na pričest, ali 
odmah zatim ne će se ustručavati i ubiti politi- 
čkog protivnika . . .« 

Govorila je polagano, kao da po raznim ku- 
tovima svoje duše tek sabire ono, što hoće da 
kaže. Govor kao da joj je bio sastavljen iz sa- 
mih isprelomljenih riječi. A svaka ta riječ kao 
da se teško otkidala od jezika, te su tromo, 
umorno stizale jedna drugu. Bilo mi je to prvi 
put, da sam ovako izbliza mogao slušati i pro- 
matrati jednu Ruskinju, a ipak mi se činilo, da 
je već davno poznam. Kao da se jedan tipični 
ženski lik iz ne-znam-kojeg ruskog romana po- 
javio preda mnom te me prenio u moje prve 
sveučilištarske dane, kad sam se s njima naj- 
radije družio i u njihovoj sentimentalnoj, ali 
iskrenoj i dubokoj osjećaj nostii nalazio toliko 
srodnosti svom vlastitom tadanjem duševnom 
raspoloženju. 

Miss Christitch, po krvi i duši jednako Sla- 
venka kao i Irkinja, koja je i sama dio svog 
vijeka proživjela u Rusiji, shvaćala je psihu svoje 
ruske prijateljice sigurno bolje od naše dvojice 
temperamentnih Dubrovčana, što su gotovo za- 
panjeno pratili njene riječi nošene valovitom 
dinamikom i zastirane kao velom neke umor- 
nosti, ali taknuta u dno svoje irske duše- nije 
mogla a da ne reagira na Ruskinjina opažanja 

0 Ircima: . 

»Vjera je dar Božji dan ljudima. Što je komu 

u životu teže, to mu je taj dar kao pomoć s ne- 
ba bliži. Nije dakle čudo', da je toliko iskuša- 
vani irski narod bio nadaren milošću vjere više, 
nego mnogi drugi narodi. Bog ne da, da pro- 
padne onaj, tko se u svojoj nevolji u Nj uzda. 
Tako ni irski narod nije propao. Održalo ga je 
ono obilje vjere, koje mu je Bog dao. Ali Irac 
je uza svu tu jaku vjeru ostao čovjek, a čovječji 
elemenat obilježen je nažalost toliko grijehom, 
da je za oslobođenje od toga zlo potrebna in- 
tervencija samog Sina Božjega. Možda je baš 
kod onih, koji su vjeri najbliži, najodaniji, opa- 
snost od grijeha najveća. Što je svijetlo veće, 

1 sjena je jača. Kod grešnika često ni ne zapa- 
žamo pojedinih njegovih grijeha, ma koliko bili 
vidljivi, ali kod čovjeka, kojega držimo krepo- 
snim, i najmanja se pogreška jako ističe. Iako 
je Irska prozvana Otokom Svetaca, ne živu u 
njoj sami sveci. Vjera je u irskom narodu naj- 
jača socijalna snaga, irska je narodna cjelokup- 
nost prodahnuta jakim vjerskim dahom, a što 
se pojedinaca tiče, individualna je stvar, da li 
će tko navali grijeha manje ili više podleći i da 
li će grešnik uistinu postati krepostan čovjek . .« 

Dubokim misaonim shvaćanjem vjere ođisale 
su riječi Miss Christitcheve, kadgod se razgovor 
te večeri dotakao tog predmeta. Osjećaj, koji 
je Ruskinji bio ishodištem, kad je pomišljala na 
vjeru, stupio je kod Miss Christitcheve ponešto 
u pozadinu. Njih su obje prožete proživljenim 

.katolicizmom, pa ipak je u tom kod njih razlika:. 
Miss Christitcheva je katolikinja po irskoj tra- 
diciji, baštinjenoj od majke Irkinje, te je njen 
katolicizam sastavni dio njena bića, kroza <nj 
kao kroz prizmu prolazi svaka njena misao i 
svaki osjećaj; njena ruska prijateljica naprotiv 
postala je katolikinja iza jednog 1 duševnog slo- 
ma vlastitog naroda, priklonila se katolicizmu 
kao najjačoj zaštiti pred okrutnoŠću životne 
zbilje, potražila u njem puninu višeg smisla ži- 
vota, nakon što je osjetila onu golemu vjersku 
prazninu ruske duše, u kojoj je našao tako udob- 
no mjesto boljševizam, pa kolikogod je taj njen 
katolicizam logičan, jasan, iskren, snažan, velik, 
on je nakalamljem na deblo jednog mentaliteta, 
za koji bi trebali cijeli vjekovi, da postane onako 
nerazdruživ od katolicizma, kao što je to kod 
irskog mentaliteta. 

»Irskoj je vjeru sačuvala žena. Irska majka 
zadojila je djecu svoju katoličkim duhom. Ona 
je učinila, da je irska vjera, kako Chesterton 
kaže, tako poetična, tako popularna i da je Irac 
osjeća sastavnim dijelom svoga doma. A kad 
vjera vlada u kući, tada dolazi do izražaja i u 
javnom, državnom životu. Irska je državna po- 
litika nesamo formalno katolički orijentirana, 
nego njome provejava i posve katolički duh.. 
Osobito otkako je na čelo Irske stupio De Va- 
lera. I kod njega se pokazalo, što znači irska 
majka, koja je Irskoj dala sina oslobodioca, sina, 
koji i kao glava države pristupa svaki dan k sve- 
toj pričesti. Koliko ima Evropa još takovih drža- 
vnika na čelu državnih vlada? . . .« 

Ruskinja je šutjela i zamišljeno slušala. Ve- 
like su joj se oči od časa na čas tiho podizale, 
da se onda opet spuste i zagledaju preda se. Vi- 
djelo joj se na licu, kako se napreže, da svakoj 
izrečenoj misli zagleda do dna. A kad bi opet 
prihvatila riječ, zvučalo je to, kao da na njena 
usta govori iz velike daljine neko biće, koje ne 
vidimo, nego samo čujemo. 

Neznam, zašto sam se u taj čas sjetio jednog 
Rusa, koji je prije pol stoljeća završio svoj život 
u Irskoj. Bio je to konvertita Vasilij Pečenu, 
koji je pod nasilnim režimom cara Nikole I. na- 
pustio Rusiju i u velikoj bijedi lutao po Švicar- 
skoj, Belgiji i Francuskoj zanoseći se sredinom 
prošloga stoljeća radikalnim socijalnim idejama. 
A kad je u njima doživio razočaranje, potražio 
je, kako sam piše, utočište u katoličkoj Crkvi, 
koja je ostala netaknuta u općem rasulu evrop- 
skih nada godine 1848. Postao je redemptorista 
i kao redovnik zaređen je za svećenika. Ali de- 
setak godina kasnije istupio je iz reda, otišao 
u Irsku i ondje proživio pune 23 godine do svoje 
smrti. Bio je svećenik, ali to ga nije smetalo, da 

je godine 1870. pozdravio parišku komunu. Ne- 
sređenost njegova duševna bila je velik izvor 
njegova nezadovoljstva. Ostao je katolik i sve- 
ćenik do smrti, iako se vidjelo, da ni tu nije na- 
šao pravog mira svojoj duši. I možda je za nj 
sreća bila, da se sklonuo baš u Irsku . . . 

Sjetivši se tog čuvenog Rusa želio sam, da i 
na nj skrenem razgovor. Nije bilo prilike, jer je 
razgovor tekao svojim tokom tako zanimljivo,, 
da mi je bilo žao prekinuti taj tok. Bilo je go- 
vora o pitanju komunizma u Irskoj, koji, iako 
ga ima kao i u svim drugim zemljama, gdje ima 



EAMON DE VALERA 

predsjednik irske vlade drži na jednoj skupštini govor protiv irskoga 
senata, koji nije odobrio zakon za zabranu fašističkog pokreta, pa 
zato De Valera sprema zakon, kojim bi imala senatu biti oduzeta 
zakonodavna vlast 

bijede, čini se, među irskim proletarijatom baš 
radi snage irskoga katolicizma nema većeg 
uspjeha. Razglabali smo irske socijalne prilike, 
koje su zaista teže nego u ikojoj drugoj zapad- 
noevropskoj državi. Bila je riječ i o irskom Sve- 
ćenstvu i biskupima, o oživljavanju irskog na- 
rodnog jezika, o irskoj književnosti, o De Va- 
lerinoj politici prema Engleskoj, o evropskim 
prilikama uopće i o raznim pitanjima katoličke 
Crkve napose. Predmeti razgovora su se nizali, 
misli su se izmjenjivale, vrijeme je odmicalo. 
Miss Christitch, domaćica te večeri, bila nam je 
za tih razgovora predstavnica Irske, koju smo 
tek sada potpuno shvaćali. I bili smo joj zahval- 
ni za te časove, koje ubrajam među najljepše i 
na j nezaboravni je, što sam ih doživio u Irskoj. 

Dr JOSIP ANDR1Ć (Iz knjige „Na Zelenom Otoku“) 

NATRAG K OBITELJI 

U obitelji niču prvi znaci dječjeg 
života, prvi utisci i prva riječ, prvi 
korak, igra i pjesma ogrijana toplo- 
tom majčine ljubavi i brižnom očin- 
skom skrbi. Kolikog je utjecaja prva 
okolina djeteta na njegov duševni 
razvitak i budući život. Pa i kasnije, 
kad odraste, kad prestaju dječje igre 
i radosti, kako se rado navraća k đo- 
ni ocem ognjištu, gdje je primilo prve 
klice mnogih lijepih misli, koje mu 
kasnije u životu vazda služe kao pu- 
tokaz u životu. Nakon dnevnih bri- 
ga i napora, zvaničnih dužnosti, svag- 
danje užurbanosti traži i odrastao 
čovjek ikutić, gdje će moći u mir- 
nom i ugodnom raspoloženju u srda- 
čnom i intimnom razgovoru sprove- 
sti nekoliko časaka odmora, a to 
može pružiti samo obitelj. 

Pa ipak, koliko im ade danas obi- 
telji gdje topline, srdačne blizine iz- 
među pojedinih članova — nema. 
Nema vremena ili bolje reći volje i 
interesa, smisla za onaj tihi obitelj- 
ski život. Svima se žuri, uvijek žuri. 
Otac na svoj posao, majka kod svog 
domaćeg posla, djeca pak u školu 
ili k drugom poslu i to se dnevno 
ponavlja istim redom, gotovo auto- 
matski. A slobodno vrijeme? Svaki 
nađe svoj interes, svoju zabavu i 
odmor. Otac društvo, sjednice, javne 
dužnosti, majka posjete prijateljica- 
ma i znanicama, sin nogometne utak- 
mice, kćerka kino, korzo a s manjom 
djecom zabavlja se kućna djevojka. U 
nekim je obiteljima jedino- sjeda gla- 
va »Grosmame«, koja povezuje sve te 
članove u barem neku blizinu da 
osjete, da su članovi iste obitelji, iste 
krvi i imena. — Za današnjim mo- 
dernim shvaćanjem života u obitelji 
povađaju se toliki misleći, da je sve 
moderno, savrememo i novo uvijek i 
dobro-, a obiteljski život ' intimnost 
doma nešto »zastarjelo« i »zaostalo.« 
— Prije je na redu šport, sjednice, 
kino, moda, posjeti, a onda dolazi 


Naša 

prednost: 

uvijek najveći izbor 

Štofova, Svile 

pribora 


Pomodna kuća 



R ađićeva ulica brof 1 



na red interes za pojedine članove 
obitelji. Zar irnade nade da će današ- 
nja djeca iz ovakovih modernih obi- 
telji, gdje svako na svoju stranu vuče 
i traži odmora i zabava, gdje se otu- 
đuje jedan od drugoga, biti bolja* 
privrženija domu, te ispunjena ugod- 
nim uspomenama roditeljskog doma 
i obiteljskog života. Ne — ono što 
ni jesu sama u najranijem djetinjstvu 
proživjela, oćutjela ne će nikad ni 
znati, što znači razgovor, intimnost, 
ljubeznivost, vedro raspoloženje za- 
jedničkog obiteljskog života. No doći 
će momenat u životu, kad će osjetiti 
svu prazninu i pustoš srca* koje teži 
i traži ono toplo obiteljsko ognjište, 
gdje bi mogao naći riješnje svojih 
pitanja, briga i teškoća. A ne nađu 
li ga na razorenom domaćem ognji- 
štu, korak do zla nije daleko, jer će 
tražiti inaknadu drugdje, pod tuđim 
krovom, na ulici, gostionama, zlim 
knjigama i pokvarenim drugovima. 
Koliko manje kriminaliteta, zla, 
mržnje, nesreće, duševnih abnormal- 
nosti, nezadovoljstva da je u najra- 
nijem djetinjstvu proživjelo duh lju- 
bavi, srdačnosti i tople obiteljske in- 
timnosti. 

A zar ne bi mogla slika današnjih 
obitelji biti druga? Gdje su one obi- 
teljske sobe, gdje kod zajedničkog 
stola sjedi otac i majka, braća i se- 
stre? Dok otac čita novine, majka 
šije ili veze, djeca izrađuju školske 
zadaće * ; li se igraju, odbija zidna ura 
sate i sate, dok se određeno- vrijeme 
ne prekine svak svoj posao, da u za- 
jedničkoj izmjeni misli, srdačnom raz- 
govoru odmore tijelo i dušu, razve- 
dre srce šalom, smijehom, igrom, pje- 
smom i glazbom. To su časovi, kad 
se jedno drugom približuje iskrenom 
otvorenom dušom, da primi utjehu, 
savjet i jakost za đalnji ustrajni zva- 
nični rad i dužnosti. -Otac i majka iz- 
mjenjuju se pričajući djeci svoje mla- 
denačke uspomene i doživljaje vla- 
stitog života, dok djed i baka sa si- 
jedom kosom i časnom starošću tvr- 
de, da su nekada -bolja i ljepša vreme- 
na bila . . . nego sada . . . Lijepe i sun- 
čane dane, kako rado sprovede ta- 
kova obitelj u Božjoj prirodi, udi- 
šući svježi uzduh, uživajući u skladu 
boja te prirodnom napretku i životu. 
S naravnim veseljem i neprisiljeniim 
raspoloženjem, veselom pjesmom, ne- 
dužnom šalom, srdačnim smijehom 
vraćaju se članovi obitelji, s šetnje 
ili izleta-, a tijelo- i duša im odmorena 
i ojačana. Zar ne će u takovim ča- 
sovima jedan drugome biti bliži, 
iskreniji, bolji. Odnos duša je čvršći, 
a srca kucaju obiteljskom ljubavlju 
i srećom. U takovoj obitelji poštuju 
se i tradicija, svetinje, te lijepi kršćan- 
ski običaji. Iako se današnji moderni 
duh vremena, ne slaže s tim »zasta- 
rjelim« obiteljskim idilama i »preživ- 
jelom«, nesavremenom romantikom . . . 
ipak — vratimo se natrag k ob'telj i, 
jer to zahtijeva narav i duševni život 
čovjeka. Što više u nutarnjost obi- 
telj skog života, što više topline i in- 
timnog duha u obitelji, to je s’gurniji 
mir, sreća pojedinca i čitavog čovje- 


čanstva, jer su zdrave obitelji teme- 
lji i uvjeti mira, blagostanja i zado- 
voljstva cijelog svijeta. M. C. 

NAŠE TORBICE 

Naše su bake imale duboke i širo- 
ke džepove, u koje su spremale rup- 
čić, novčarku, ključeve, rukavice, bi- 
lježnice, naočare, a torbica nisu go- 
tovo ni imale. Bilo je torbica za pu- 
tovanje, za ručni rad i slično, ali tor- 
bica u današnjem smislu nije bilo. 
Džepove su danas zamijenile torbice 
u raznim oblicima, veličinama, boja- 
ma i u raznim stupnjevima elegancije. 

Žene, koje dolaze u razine prilike 
moraju imati i više torbica. Koja do- 
maćica nije često primorana nositi 
košaru ili mrežu na trg? Velike ko- 
žnate torbe za spise nisu rezervirane 
samo za đake i advokate, nego se 
Često služe njima i domaćice. Ove su 
zgodne za putovanja, izlete, za ku- 
povanja u gradu, za ručni rad. 

No žene najviše zanimaju one tor- 
bice, koje su dio naše toalete. Ima 
ih iz raznog materijala, ali najviše 
su u modi kožnate. Torbice iz tka- 
nina nisu više toliko moderne, ali se 
svejedno nose, jer se ostaci raznih 
tkanina mogu« lako upotrebiti u tu 
svrhu. 

Za- večer se nose obično- torbice iz 
istog ili sličnog materijala kao ha- 
ljina*, izvezene svilom i perlama. Te 
su torbice vrlo malene. 

Nije svejedno, kako se torbica nosi 
Gesta mora biti naravna i ne smije 
činiti dojam, da nam je torbica veća 
ili manja nekakav teret ili zapreka u 
kretanju. I najljepša torbica gubi tako 
svoj efekat. I. M. 

Hajka i dijete 

NE VALJA DIJETE HRANITI 
PREVIŠE MLIJEKOM 

Već u drugoj četvrtini godine treba 
dojenčetu uz mlijeko početi davati 
pomalo i drugu hranu, a pogotovu 
kad dijete navrši po godine. Tko to 
ne čini, nego ostavlja dijete samo 
kod mlijeka (ako se dijete hrani iz 
bočce), tomu će dijete postati rahi- 
tično. Evo jedan vrlo poučan slu- 
čaj. Jedna je majka dojila sama dijete 
punih 9 mjeseci. No- već nakon neko- 
liko mjeseci opazi, da nema dovolj- 
no mlijeka, pa stane uz dojenje da- 
vati djetetu i mlijeka iz bočice. Di- 
jete nije ,'sprva nikako htjelo piti 
mlijeka iz bočice te je mnogo muke 
bilo puna dva mjeseca, dok se dijete 
nije nauičVo -na bočicu. Sad mu< je 
nakon 6 mjeseci postajala sve glav- 
nija hrana iz bočice. Uz to mu je 
majka stala- davati juhe od kosti, 
špinata, sitno- skosane jabuke i dru- 
go. Ali dijete bi od svega toga uzeld 
samo dva-tri zalogaja, a zatim ni- 
šta više. Majka nije tom davala pre- 
veliku važnost misleći, da je dosta, 
ako dijete od toga uzme samo malo, 
pa onda k tome opet bočicu mh'jeka 
s ovomaLtinom. Tako je to još išlo 
do desetog mjeseca, dok je majka 
dijete još pomalo i dojila. Ali kad 

je dojenje prestalo, sve nastojanje, 
da dijete uzima malo veće obroke 
juhe i variva, nije mnogo pomagalo, 
te je dijete ostalo uglavnom na mli- 
ječnoj hrani s ovomaltinom. Opažalo 
se, da dijete slabije napreduje, ali 
majka svejedno tome još nije davalo 
prevelike važnosti. Tek u jedana- 
estom mjesecu dijete je počelo sje- 
diti. Zubima još ni traga. Ali uto je 
dijete počelo danju sve manje da 
spava i bilo je vrlo blijedo, premda 
je mnogo bilo na zraku. 

Nekim slučajem izgubi majka ključ 
od ormarića, u kojem je bio ovo- 
maltine, pa je nekoliko dana djetetu 
davala mlijeko bez ovomaltine. Di- 
jete je najednom počelo pokazivati 
nešto više teka za juhu, varivo i ja- 
buke. No majka ipak sva u brizi od- 
vede dijete liječniku, da čuje, kako 
da udesi hranu djetetu. Kad je liječ- 
nik vidio dijete, rekao je na prvi 
pogled, da je dosta veliko i lijepo ra- 
zvijeno, ali da je blijedo, jer da valj - 
l da ne ide dosta na zrak. Čuvši, da 
ide mnogo na zrak, pregleda ga bolje 
i ustanovi, da je dijete ponešto ra- 
hitično <slabe kosti), jer se hrani 
previše mliječnom hranom. I naredi, 
da mliječna hrana mora gotovo posve 
prestati. Propisao- je, da se dijete 
ovako hrani: Ujutro Kneipova kava 
(150 grama kave od prženog ječma 
sa samo 50 grama mlijeka). U 10 sati 
keksi namočeni u soku od naranče 
i pomiješani s naribanom jabukom. 
U podne juha od telećih kosti, špi- 
nat ili drugo kakvo mlado' varivo te 
puding. U 4 sata Kneipova kava kao 
ujutro. Uveče gris na mlijeku pri- 
ređen ovako: u 2 decilitra mlijeka 
14 grama grisa. Može i uveče biti 
naribanih jabuka. 

Čim je majka uvela tu hranu, di- 
jete je lijepo počelo jesti. Isprva do- 
duše još uvijek ne u onolikoj mjeri, 
koliko je ibilo potrebno, ali doskora 
je uz majčinu strpljivost i u tom po- 
stignut uspjeh. Dijete je počelo bo- 
lje .spavati, dobivati bolju boju i 
uopće opet povoljno napredovati. Po 
tom može svaka majka vidjeti, kako 
je važno, da se dijete rano već poč- 
ne privikavati i na drugu hranu, a 
ne samo da se hrani mlijekom. S. 


Jelovnik 

Pečeni odresci celera. Načini tijesto 
od brašna, razmućenog žumanjka, fi- 
nog ulja i 1 žlice ruma, pa dodaj to- 
liko hladne vode, da tijesto- postane 
tvrđe. Po volji može se tijestu dodati 
i snijeg od 1 do 2 bjelanjka, jer tim 
tijesto postane finije. To se tijesto 
pripravi nekoliko sati prije, ali snijeg 
se doda tek neposredno prije, nego 
što- će se u njem celer umotati. U hla- 
dnoj vodi očisti oštrom kefom gla- 
vicu celera i skuhaj je, da postane 
mekana. Zatim je oguli, nareži na ne 
previše tanke ‘odreske i umotaj u pri- 
pravljeno tijesto, pa peci u vreloj ma- 
sti, dok ne postanu svijetlo smeđe. 
Tako pečene odreske poredaj na zdje- 
lu, uresi pečenim peršinom i zalij sme- 
đim umakom, načinjenim od jednog 
dijela vode, u kojoj se kuhao celer, a 
zagusti se zaprškom. 

Punjena jaja sa špinatom. Skuhaj 
špinat u malo slane vođe, pa ga dobro 
ocijedi i pasiraj. U špinat ne smije 
ostati nimalo soka. Skuhaj koliko ho- 
ćeš jaja na tvrdo-, oguli ih i raspo- 
lovi po duljini. Izvadi žumanjke, pro- 
pasiraj ih, smiješaj sa pripravljenim 
već špinatom, s malo zgnječene sar- 
delice, bijelim paprom i žlicom vrh- 
nja. Tu mješavinu dobro smiješaj i 
stavi u one raspolovljene bjelanjke, iz 
kojih si bila izvadila žumanjke. Pore- 
daj ta jaja na zdjelu te ih možeš pre- 
liti po volji majonezom. 

Okrugljice od sira. Umijesi 7 dkg 
maslaca, 3 žumanjka, Vi kg sira, malo 
soli, šaku mrvica od žemlje i šaku 
brašna. Tijesto dobro proradi i kuhaj 
u slanoj vodi. Kad je skuhano, razrezi 
odmah, posp' mrvicama od žemlje i 
vrelim maslacem (ili mašć-ui). 

Okrugljice od slanine. Rastopi % kg 
sitno narezane slanine i preprži u 
njoj 4 žemlje razrezane na kocke. 
Tomu dodaj nešto skuhanog suhog 
mesa. Dotle načini tijesto od H kg 
brašna,, 3 jajeta, soli i koliko- treba 
mlijeka. Tijesto mora biti rjeđe. Za- 
tim smiješaj s tijestom slaninu s me- 
som i preprženim žemljama. Načini 
manje okrugljice i kuhaj ih po prilici 
15 minuta. Svaku rastrgni vilicom i 
polij vrelom mašću. S. A. 


Ručni rad 

'■ KVAČKANI PRSLUK 

Donosimo opis lijepog prsluka kva- 
čkana u tri boje. Boje mogu biti po- 
sve oprečne kao: bijelo, zeleno i ta- 
mno- crveno. 

Počnemo raditi leđa dolje. Sa zele- 
nom vunom učinimo lančić od 38 cm 
i sa istom bojom radimo uzorak pre- 
ma si. 1. Najprije učinimo dva vezana 
stupica. Vezani se stupići rade ovako: 
nabacimo nit preko kvačkalice, ubo- 
derno u očieu lančića, provučemo je- 
damput, a drugi put provučemo kroz 
sve očice, koje imamo na. kvačkalici. 
Kad su ta dva stupica tako vezana 
radimo jedan u vis, zatim niski stu- 
pić, onda 5 u vis, niski stupić, 2 ve- 
zana stupića itd. Red završimo sa dva 
stupica. Slijedeći red počnemo sa 2 
očice u vis, da možemo okrenuti. Te 
dvije očice čine nam prvi stupić, dru- 
gi stupić radimo u stupicu prijašnjeg 
reda, zatim niski stupić u treću očicu 
od onih 5 u vis, opet 5 u vis, niski 
stupić u istu očicu kao i prije, 2 ve- 
zana stupića itd. Drugi red je rađen 
crveno, treći bijelo, onda opet zeleno 
itd. Kad imamo 7 cm od dna, radimo 
tanjom kvačkalicom 2 reda, da ozna- 
čimo pojas. Onda, opet nastavimo pr- 
vom kvačkalicom, dok nemamo 28 cm 
od dna. Ostavimo 5 cm sa svake stra- 
ne i nastavimo raditi, dok nemamo 45 
cm. Otkinemo nit. 

Prednju stranu počnemo lančićem 
od 22 cm. Kad imamo 20 cm od po- 
četka, ostavimo s jedne strane 5 cm i 
radimo, dok ne dobijemo duljinu od 
28 cm. Tada ostavimo s druge strane 
7 cm za oko ruke, a kad je dugo 45 
cm, završimo. Drugu prednju stranu 
radimo obratno. 

Svaku od ovih strana okružimo po- 
sebno zelenom vunom i niskim stupi- 
ćima u redu. U drugom redu- učini- 
mo na desnoj strani rupe za puceta 
prema slici II. Sa lančićem od 7 očica 
preskočimo 5 niskih stupića. Zatim sa- 
šijemo leđa i obje prednje strane. Sa 
zelenom vunom učinimo male krugo- 
ve u veličini puceta, dodavajući svaki 
drugi stupić, a s druge strane, kad za- 
vršujemo preskočimo opet svaki drugi 
stupić. I. M. 

Za dobru djecu 


PRIČA O PALČIĆU 


Življahu jednom otac i mati, 
koji nijesu imali nijednog dje- 
teta, iako su to od Boga svim sr- 
cem molili. 

Jedamput muž uzdahnu : 

»Ah, kad bih imao jednog si- 
na, pa makar bio kao palac ve- 
lik«. 1 gle, njegova se želja ispu- 
ni; dobio je sina velikog kao pa- 
lac. A ovaj je bio tako živahan, 
da je skakao po stolovima i zi- 
dovima, radi čega su se njegovi 
roditelji bojali, da ne bi pao i 
■ubio se. 

Kad je jednog dana otac bio na 
polju, pravila je majka maslac. 
Tada je palčić počeo da viče: 

»Majko, majko! Htio bih ocu 
htio odnijeti malo surutke!« 

»Kako bi ti mogao ocu odni- 
jeti, kad si i od palca manji,« re- 
če majka. 

»Samo ti meni sveži bocu u ru- 
čnik, a ja ću je kotrljajući odni- 
jeti ocu,« odgovorio je sinčić Pal- 
čić. — Još iz daleka počeo je da 
viče: »Oče, oče, nosim ti suru- 
tke!« Otac se ogledavao okolo, 
ali nije primijetio, tko je to bio, 
sve dok mu nije došla pod noge 
boca sa sinčićem Palčićem. Ala 
je to bilo veselo! 

»Dok ti budeš jeo, orat ću ja 
za tebe, oče,« govorio je sin ocu. 

»Kako ćeš ti moći da oreš, kad 
si velik samo kao moj palac?« 

Palčić odgovori: 

»To ništa ne smeta; samo me 
ti stavi u uho konju!« 

I otac ga doista stavi u uho ko- 
nju. Palčić je viknuo hijo! i konji 
su pošli po brazdi. 

Tuda je slučajno u lijepim ko- 
lima prolazila bogata kneginja. 
Čula je, da netko na konje viče, 
a nikog nije mogla ugledati. Za- 


to je upitala seljaka, tko je to 
tamo vikao. 

»To je moj sin,« odgovorio je 
seljak. »On je velik kao moj pa- 
lac, a sjedi u Uhu konju.« Ovoj 
kneginji svidio se mali palčić 
tako, da ga je htjela kupiti od 
oca, ali ga otac nije htio pro- 
dati. Kad je napokon kneginja 
rekla: »Dat ću ti sto talira i mla- 
doga konja,« otac ga je prodao. 
Tad ga kneginja napokon uzme 
u kola i s njim ode. 

Brzo su došli do velike šume. 
Palčić je našao u kolima mišju 
rupu, kroz koju skoči van i po- 
žuri se kući. Ali ga noć u šumi za- 
teže. Nedaleko od svoje kuće 
umoran je zaspao. A gusta tama 
je pala, da se prst pred okom 
nije vidio. 

Vjerojatno, da je prolazeći 
kroz mišju rupu, dobio mišji mi- 
ris. To privuče mačku, koja je 
smatrajući ga za miša, progutala. 
Naposljetku se palčić probudi u 
utrobi mačjoj, ali se silno pre- 
pao, kad je okolo sebe vidio sa- 
mo tamu. Kad je mačka došla 
kući, te kad je pila mlijeko, po- 
čeo je vikati u njenoj utrobi pal- 
čić, da su ga čuli ljudi: 

»Čije je mlijeko, moje ili tvo- 
je? Čije je mlijeko moje ili tvo- 
je?« Ljudi su mislili, da je u ma- 
čku ušao zao duh, te su- je zato 
L ubili, a njenu utrobu bacili za 
kuću. 

U noći je došao vuk i utrobu 
požderao. Sad je palčić bio još u 
većem strahu. Ali je bio pametan, 
te nagovori vuka, da pode na 
očeve kobasice. Vuk je o tome, 
što je palčić predložio, pomislio': 

Ala će to biti dobra zakuska!« 
Jedva se provukao kroz prozor- 


Čić do spremišta. Tu se tako na- 
jeo, da nije mogao izaći van. Ta- 
da je palčić počeo da viče, da je 
podrum odjekivao: 

»Oče, majko, ovdje je vuk! 
Oče, majko, ovdje je vuk!« 

Na to dotrčaše svi; otac je ubio 
sa sjekirom vuka, majka je ras- 
porila vučji trbuh, a palčić veseo 
iskočio baš na majčin krvavi nož. 
To je bilo za sve troje prava ra- 
dost. 

Poslije ovoga palčić nije htio 
ići više u svijet. Bio je i suviše 
uplašen. Gledao je samo, kako' bi 
mogao biti na pomoć svojim ro- 
diteljima. 

Kad je palčić imao sedam go- 
dina, dali su ga njegovi roditelji 
krojaču, da bi izučio krojački za- 
nat. Tu je ostao godinu dana, ali 
se njemu to nije sviđalo, budući 
da nije dobivao ni dobru hranu. 
Radi toga je htio odatle da ode, 
te jednom reče krojački, da bi 
mu skuhala nečeg dobrog za po- 
sij edni put. Ona to obeća, ali pal- 
čić nije htio u to da vjeruje. Sto- 
ga ode u kuhinju, da pogleda, 
da li ga žena vara. Ali kako je 
bio malen, morao se popeti na 
obod lonca, da bi vidio, što je 
unutra. Odavde ga dim sa so- 
bom uze i izbaci kroz dimnjak. 
Nekoliko stotina koraka od kro- 
jačnice pao je na zemlju. Odatle 
je veselo odskakutao dalje i pu- 


Pranje kose 

Vrlo je važno za njegu kose, čime se ista 
pere, zato valja osobitu pažnju posvetiti 
izboru sredstva za pranje kose. Kao oso- 
bito pouzdan za pranje kose jest 

Shampo - kosoper od Kopriva 



Pravi proizvod nosi zaštitni znak. 
Cijena dvostrukom obroku t. j. za dva 
pranja samo Din 3-—. Pošto tko unaprijed 
šalje Din 10*— dobiva listovnom poštom 
3 dvostruka omota po Din 3*— franko. 

Kaptolska ljekarna sv. Mariji osno- 
vana g. 1599. u Opatovlni 7 
VLATKO BARTULIĆ, Zagreb, Dolac 
kraj Tržnice 



Vrhunac savršenosti! 

Veliki kao i mali novi modeli 1934 

TRIUMPH 

pisaći strojevi 

Samoprodaja: 

Pavao Patrčević, Zagreb 

Petrinjska ulica 35. Telefon 56- 78 

tovao bez bojazni sve do mrkle 
noći. 

Tako je stigao do šume, gdje 
umoran sjede pod jednu veliku 
gljivu i zaspi. Tu naiđe kiojač, a 
palčić poviče: 

»Digni se ili ću te iglom ubo- 
sti.« Krojač, plašljiv kao i svaki 
krojač, žurno ustade, a palčić je 
i dalje mirno spavao. 

Ne prođe mnogo vremena, kad 
stigoše razbojnici. Jedan sjede 
baš na gljivu, pod kojom je pal- 
čić spavao. 

»Ustani ili ću te ubosti,« povi- 
kao je palčić. Razbojnici, kojih 
je bilo tri na broju, počeše se 
ogledavati, ali nikog nisu vidjeli, 
dok napokon palčić ne povuče 
jednoga od njih za hlače i uz- 
viknu: 

»Ne gazi mek 

Tek su ga sad opazili i rekoše: 

»Ha, tebe baš trebamo. Baš 
smo sad jedan dvorac pokušali 
okrasti, ali sve bijaše zaključano. 
Ti ćeš moći kroz ključanicu ući u 
dvor!« 

»Dobro«, odgovori palčić i po- 
đe s njima . 

Dođoše napokon do dvora. Za 
čas je palčić bio na zidu. Tražio 
je ključanicu, kroz koju bi mo- 
gao ući i bio je tako sretne ruke, 
da ju je brzo našao. Odmah uđe 
i za čas se čulo »klimp klamp«, i 
palčić poče da im baca talire. Kad 
su i služitelji to čuli, dotrčaše br- 
zo u sobu. Okretali su se na sve 


Žarulje, baterije, mje- 
dene kaniše, te sav in- 
stalacioni materijal 

Josip Kliman 

Zagreb, 

Strosmayerov trg 7 
Tel. 76-68 


Proljetni izlet na Siciliju 

Prvo ovogodišnje putovanje, što ga upri- 
ličuje Jeronimski Putnički Odbor, namije- 
njeno Siciliji, onom divnom kraju, kuda 
svako proljeće hrle tisuće i tisuće izlet- 
nika iz cijele Evrope. Vele, da proljeće 
nigdje na svijetu nije tako divno kao na 
Siciliji. Evo prilike, da se o tom uvjere i 
oni, koji se pridruže ovom putovanju. 
Odlazak iz Zagreba 28. travnja, 
povratak 11. svibnja 
Zadržavanje u Rimu 5 dana, na Siciliji 
4 dana, u Napulju 1 dan , u Firenci 1 dan 
i u Veneciji 1 dan. 

Cijena cijelog putovanja samo 2800 Din 
Prijave se primaju do 15. travnja. S pri- 
javom treba uplatiti i 1000 dinara kapare 
Potanje upute daje 

JERONIMSKI PUTNIČKI ODBOR 

Zagreb, Trg Kralja Tomislava 21 


strane, ali' nikog nisu mogli vi- 
djeti te se vratiše natrag. Palčić 
nije mogao da se suzdrži i gro- 
hotom se nasmije. Na to služite- 
lji dotrčaše do kuta, iz koga se 
čuo smijeh, ali je palčić već bio 
u drugom kutu. Tako su trčali po 
sobi oko pola sata, ali napo- 
sljetku odoše. Palčić dobaci ta- 
tima još ostatak talira, a zatim 
izađe. 

Idući tako, susretne dva čovje- 
ka, gdje stoje pred nekim po- 
drumom razmišljajući, kako bi 
mogli doći do spremišta sira. 

»Ja ću vam pomoći!« poviče 
palčić i uđe u podrum. Iznutra 
im poviknu: 

»Kakav sir hoćete, uglasti ili 
okrugli?« Oni mu odgovoriše: 

»Svejedno, uzmi koji hoćeš, 
ali samo tiho!« Ali je palčić ne- 
prestano vikao. Na tu viku do- 
đoše ljudi i potjeraše lupeže. 

Palčić izađe iz podruma i po- 
đe dalje. Još u noći naiđe na dvor 
sred šume. To bijaše dvor raz- 
bojnika i lupeža. Ispod vrata uđe, 
legne na sijeno i odmah zaspi. 
Rano ujutro dođe djevojka po 
sijeno, i uze baš onu hrpu sijena, 
u kojoj je ležao palčić. 

»Da vičem, to nema smisla!« 
mislio je palčić, te se zamota u 
jedan veliki list. I krava cijeli taj 
list proguta. Sad palčić u krav- 
ljem trbuhu zaviče: 

»Čije je mlijeko, moje ili tvo- 
je? Čije. je mlijeko moje ili tvo- 
je?« Na to se služavka prestraši 
i pobježe u blagovaonicu vičući, 
da je nečastivi ušao u kravu. Go- 
spodarica joj reče: 

»Što sanjaš,« i pođe da sama 
kravu pomuze. S njom zajedno i 
svi ostali pođoše u štalu, ali se 
opet čulo: 

»Čije je mlijeko? Čije je mli- 
jeko?« Na to su kravu ubili, a 
utrobu na gnoj bacili. Meso su 
pojeli, ali su svi od toga umrli. 
Ukradena krava donijela je svi- 
ma smrt: Oteto — prokleto! 

Vuk je požderao utrobu. Radi 
tog je palčić bio jako uplašen. 


Rubauice Čarape Kupaći kostimi 

najukusnije izradbe i boje 

Novost: kuponi sa 10%-20% popusta 

„EjEON", Zagreb 

G (IND U Li ĆE VA UL. 5 i PRAŠKA UL. 6 



Dok je još vuk bježao kroz po- 
lje, da bi pastiru ukrao koju 
ovcu, vikao je palčić još iz da- 
leka: 

»Pastiru, evo vuka.« 

»Hoćeš li mi izaći iz trbuha, 
prokleti sine!« reče vuk i po- 
bježe dalje. 

»Pristajem«, odgovori palčić, 
»ali me prije toga moraš na repu 
odnijeti mojemu ocu.« 

»Zato nemam vremena,« pro- 
mrmlja vuk i potrča na drugo po- 
lje, na kojemu bijaše stado te- 
ladi. 

»Čobanico, čobanico,« još iz 
daleka vikao je palčić, evo ti vuk 
ide na stado, evo ti vuk ide na 
stado!« Vuk je morao opet po- 
bjeći vičući: 

»Prokleti sine, izađi mi iz tr- 
buha!« 

Palčić odgovori: »Hoću, ali me 
najprije na repu odvedi mojemu 
ocu«. Vuk pristane, jer je bio 
veoma gladan. I palčić sjede vuku 
na rep. 

Kad su stigli na očevo polje, 
počeo je palčić da viče: 

»Oče, ubij vuka; oče, ubij vu- 
ka!« I otac je doista ubio vuka, 
ali s njim nažalost i palčića. 

LUŽIČKA NARODNA PRIČA 

Pregled dogođaja 

22. Između Poljske i čehoslovačke na- 
stale nažalost neke nesuglasice, a 
to treba žaliti, jer bi trebalo da se 
te dvije glavne zapadne slavenske 
države slažu, te da ne bude, da 
Poljska više naginje Madžarskoj 
nego Čehoslovaćkoj. 

24. ožujka. Jedan američki -novi- 
nar objavio je, da Njemačka tre- 
ba još 3 godine, da stvori vojsku 
od 4 milijuna vojnika, s kojom 
bi onda mogla da se upusti u no- 
vi rat. 

25. U Italiji izbori za parlamenat, u 
kojima je Mussolimi j eva lista po- 
bijedila sa 10 milijuna glasova, 
jer druge nije ni bilo. 

26. Austrijske službene novine najav- 
ljuju, da će po novom ustavu 
Austrija imati četiri parlamenta: 
državni politički, gospodarski, 
kulturni i napokon jedan zajed- 
nički pokrajinski. 

27. Francuski ministar vanjskih po- 
sala Barthou vijeća u Bruxellesu 
sa, belgijskim -ministrom vanjskih 
posala o .zajedničkoj politici, te 
je postignut sporazum. — - Aten- 
tatori Oreb, Begović i Podgorelec 
osuđeni na smrt. 

28. U Njemačkoj sve češći, napadaji 
sa strane hitlerovaca osobito na 
katoličke omladinske organiza- 
cije, te je berlinski biskup oštro 
protestirao radi toga kod samog 
Hitlera. 

— Je & vam 


Nepromišljeno. Pred kavezom maj- 
muna u zoološkom vrtu stoje dva bra- 
ta. Najednom će stariji pokazavši na 
najvećeg majmuna: 

»Vidiš, to je tvoj brat!« 

»Nije, nego tvoj!« odvrati mlađi 
brat. 

Nemila zadaća. Otac: »Jurica, dođi 
ovamo! Došli su gosti, pa bi htjeli da 
te vide.« 

Jurica: »Uh! . . . Sad ću se opet 
morati prenavljati, da sam dobar i pa- 
metan.« 

Štednja. Kupio 'činovnik tri metra 
sukna za odijelo i pokazuje ga sinu, 
srednjoškolcu. 

»No, kako ti se doipada?« upita otac. 

Sin pogleda unutarnju stranu i ireče: 

»Lijepo je.« 

Iz škole. A.: »Posudi mi malo bu- 
gačicu!« 

B.: »Evo ti je, ali pazi, da mi je 
ai e zamrljaš tintom!« 

U rastrešenosti. Profesor (slu- 
žavci): »Ta što ložite toliko! Zar mi- 
slite, da drva rastu u šumi?« 

Iz povijesti. Profesor: ». . . Posli- 
je smrti Karolinga visio je opstanak 
Njemačke samo -na jednoj tankoj niti. 
A ta nit bila je K a r 1 o Debeli « 

Logično. »Da li se tvoja kći već 
udala?« 

»Nije. Ona će još čekati!« 

»Pa zašto se ne trsiš? Ta ona je već 
dosta stara. Na što dakle, da još 
čeka?« 

»Na muža!« 

Ipak nekakav ». . . izam«. Župnik: 
»Što je to, gospođo, s vašim mužem, 
da ga, već tako dugo nema u crkvu?!« 

Gospođa: »Ah, zlo je, gospodine 
župniče, zlo! 

Ž up n iik: »Što je? . . . Govorite! . . . 
Da nije komunizam...?« 

Gospoda: »O . . . još gore! Mno- 
go gore!« 

Ž u p n i k: »Možda anarhizam?« 

Gospođa: »Još gore!« 

Župnik: »A da nije ateizam?« 

Gospođa: »Još gore!« 

Župnik: »Pa što je, za volju Bo- 
žju, kažite!« 

Gospođa: »Reumatizam! Užasan 
reumatizam, gospodine župniče!« 


Zašto onda nije govorila?... Ven- 
delin Kiselić želeći, da svoju bolju po- 
lovicu k njenom imendanu iznenadi, 
pošalje joj papigu. Kad je došao kući 
na ručak, zapita ženu: 

»A gdje je papiga?« 

»Pa gdje bi bila? Evo je pečene 
pred 1 tobom na stolu!« 

»Što! Papigu si dala zaklati i ispeći? 
Papigu, ikoja je znala, i govoriti! . . .« 

»Pa zašto onda nije ništa rekla?« 

Mladi par. Ona: »Ipak je lijepo, 
kad čovjek ima svoje vlastito ognji- 
šte.« 

On: »Da, da! I k tome svoju vla- 
stitu gusku!« 

ŠAH 

Problem broj 13 



Mat u 2 poteza. (Pederšen) 

Rješenja: Broj 1: Lbl — a-2. Broj 2: 
Lc6— e8. Broj 3: (nagradni) Sf3 — d2. 
Broj 4.: Db7 — c8. 

Riješili ispravno: Br. 1. A. Bistrović, 
Čakovec. Br. 2. J. Nemčić, Apatovac. 
Broj 3. M. S. Šilović, Trogir; S. Čiž- 
mešimski, Virje; D. Malčić, Zagreb; P. 
Ganza, Omiš; F. Subotičanec, Poljana 
Gornja (z. p. Jalžabet); Z. Matiković, 
Zagreb; A. Kranjac, Tuzla; M. Nemec, 
Zagreb; V. Buble, Split; N. B. Rosso, 
Trogir. Broj 4. nitko. 

Nagrađeni su jednim romanom iz K. 
D. R.: S. šižmešinski, Virje, Štrosma- 
jerova 27; P. Ganza, Omiš, Z. Matko- 
vić, Zagreb, Masarykova 9. 


1. Kako je poginuo Adam Zrinski? 

2. Ima li Andorra svoj novac? 

3. Tko je po priči probio tijesno 
Gibraltar? 

4. Kako je bila porubljena tunika 
rimskih senatora? 

5. Koji je hrvatski narodni naziv za 
posadu broda? 

6. Kako je nastalo ime »Hanza« za 
savez primorskih, a kasnije i kopnenih 
trgovačkih gradova sjeverne Evrope 
u srednjem vijeku? 

7. Koji je hanzeatski grad poslije 
svjetskog rata bio proglašen samo- 
stalnim gradom, državicom? 

ODGOVORI IZ BROJA 11. 

1. Bizant ili Carigrad bijaše isprva 
kolonija ili naseobina maloga grčko- 
ga grada. Megare. 

2. Riječ »korizma« dolazi od latin- 
ske riječi »quadragesima«, naime vri- 
jeme od četrdeset dana. To je uspo- 
mena na Isukrstov četrdesetdinevni 
post u pustinji. 

3. Posljednji je bosanski kralj Stje- 
pan Tomašević imao ovaj kraljevski 
naslov: »Kralj Srbljem, Bosni, Primor- 
ju, Humsci zemlji, Dalmaciji, Hrva- 
tom, Doljnjim Krajem, Zapadnim stra- 
nam, Usari, Soli, Podrinju i k tomu.« 

4. Srednjoamerička je država Niika- 
ragua napučena što Indijancima,, što 
potomcima Španjolaca, Kreolima, a 
nešto Crncima. Tri su joj četvrtine 
žitelja Indijanci i Kreoli, a ostatak 
Crnci. 

5. Mongolski narod sačinjavaju tri 
plemena: Kalki, Kalmaci i Kakari. 

6. U 1915. otcijepila se od Kine sje- 
verna Mongolija te se proglasila dr- 
žavom. Potom je na temelju posebnog 
ugovora sa Rusijom priznala zaštitu 
ove. 

7. Tuhrik je mongolska novčana je- 
dinica. Dijeli se u 100 munga. 

M. T. M. 


SVAKO DOBRO DIJETE TREBA DA 
PRIMA NAJLJEPŠI DJEČJI ČASOPIS 

»MACU MLADOST« 


DOBRI JA N KAO LOVAC 



Čika u lov pošo 
I već eno cilja, 
Oko mu se sjaji 
Od sreće i milja. 



Uprav nemilice, 
Ali ipak nije 
Oborila ptice! 



S grančice se ona 
Sve ruga i šali, 

A debela krošnja 
Na čiku se svali. 



Izvuko se jadnik 
Pa sad ku^< hiti, 

V‘še nikad ne će 
S puškom lov loviti L 

Športski pregled 


No« ome ne pokalne utakmice. IV. 

kolo (11. ili.) Sparta — Derby 5:0; Gra- 
đanski — Uskok 5:1; SemifLnale (18. III.) 
Građanski — Ličanin 7:0; Concordija — 
Sparta 2:0. Prijateljske utakmice 11. 
III.: U Zagrebu HAŠK— Željezničar 6:1. 
U Beogradu Jugoslavija — S avija (So- 
fija) 4:1. U Ljubljani Concordija (Za- 
greb) — Ilirija 6:6. — U Sofiji 18. 
IM. A reani Jugoslavije — A 
team Bugarske 2:1. — U Beo- 
gradu B t e a m J u g o s 1 a v i j e — 
B team Bugarske 2:1. U Za- 
grebu 25. III. BASK (Beograd)— Gra- 
đanski 2:2. U Beogradu Jugoslavija — 
Hajduk (Split) 0:0. U Ljubljani HAŠK 
(Zagreb) — Primorje 4:1. 

Utakmice za proljetno prvenstvo Za- 
greba započele su 18. ožujka. Nakon 
odigranog jesenjeg prvenstva prvaci 
su u -pojedinim razredima: I a Željez- 
ničar; lb Hajduk; II. ZET; III Pekar- 
ski. — Kao novajlija igra u IM. raz- 
redu ŠK Samobor. 



U Planici priredio je ŠK Ilirija 26. 
III. internacionalne utakmice u skoko- 
vima na novosagrađenoj skakamici. 
Sudjelovalo je 9 Norvežana, 3 Austri- 
janca, 2 Jugoslavena. Rezu'tati su ovi: 

1. Biirger Ruud (Norveška) 218.2 bo- 
da, (skokovi 69 i 79 m). 2. Sigmund 
Ruud 217.2 (68.5, 86.5). 3. Gregor Gell 
(Austrija) 214.7 (74, 81). Ola-f Uli and 
(Norveška) 209.1 (71, 76). 5. Sorensen 
(Norveška) 205.5 (71, 75 m). 6. John- 
son (Norveška) 203 (71, 80 m). 7. Las- 
sen Urdahl (Norveška) 201.3 (71, 71). 

8. Alstad (Norveška) 179.7 (59, 66 m). 

9. Ho'ff (Norveška) 179.5 (63, 58 m). 
K). Eisenbacher (Austrija) 171.2 (57, 
63 m). 11. Mayer (Austrija) 164.3 (59, 
60 m). 12. Guttornson (Norveška) 
154.5 (69, 82 m). 13. Novšak (Jugosla- 
vija) 164.1 (48, 57.5 m). 14. Palme (Ju- 



VRTNI NAMJEŠTAJ 

Tratinska c. 32 Zagreb Tratinska c. 32 


goslavija) 130.3 (55, 60). Izvan konku- 
rencije skočio je Burger Ruud 92 me- 
tra. Ovim rezultatima i postavljanjem 
novog svjetskog rekorda 86 5 (Sig- 
mund Ruud pokazalo se, Ja se skaka- 
onica u Planici jedna od najboljih na 
cijelom svijetu. Takmičenja je proma- 
tralo 5000 ljudi. B. S. 


Besplatan pogreb 

možete dobiti, ako se začlanite u 
„Posmrtnu Zadrugu Sv. Josipa" uz 
neznatan mjesečni doprinos. Mislite 
za vremena na posljednje stvari. 

Posmrtna Zadruga Sv. Josipa 

Nikolićeva5, 1. Zagreb, Tele). 84-44 

DOMAĆICE 

kupujte potrebitu sta- 
klarsku i porculan- 
sku robu u staklani 

R. PAS ARIĆ 

Ilica 5 ZAGREB Ilica 5 


V 14 0 0 dinara 1. V. -20. VI. te 
1. IX. — 15. X. stoji Vas dvadesetdnevni bo- 
ravak u Slatini Radenci. Stan, hrana (obična ili 
dijetna), kupanje, dva liječnička pregleda 
(Rentgen itd. 1 analiza mokraće i sve takse 
uračunate. Možete si Vi pretstaviti užitak i 
djelovanje na zdravlje, kupati se u čuvenoj 
Radenskoj kiselici? Liječi mnoge bolesti srca, 
bubrega, jetara, želuca, viški tlak, giht, skle- 
rozu, smetnje staiosti, kamence, unutrašnje 
žlijezde. Tražite opširan prospekt. Besplatno. 
Kupalište i Lječilište Slatina Radenci, Slove- 
nija. Glavni zastupnik za Zagreb i okolicu. 
Ljubljanska ulica broj 5, Telefon broj 36-31 



-$^£Q0{U1jU£+Žuv<hK. 


u ulajfiUf kući, 

Ilica -ul*P n 623 9 iuc*m 


TORBICE 

Fuzy-Kovčezi 

u svim veličinama 

TOME U SPISE (»KTEMASEi, HOVtMKE, TOMICE 

za dame 1 sve vrsti kožnate robe 
Sada : 

Nova zgrada Zaklade, 

ugao Ilice i baruna Jelačića. 


Knctimp za kazališne predstave 
r%u3umc nirodne nošnje i t d 

posuđuje dobavljač Matice hrv. kaz. 
dobrovoljaca, križarskih društava, kon- 
gregacija i t. d. P. KICHL, ZAGREB, 
Vodnikova 6. 

UZAJAMNO OSIGURAVAJUĆE DRUŠTVO | 

Osnovano godine 1900. u Ljubljani = 

Kao takovo jest potpuno naše domaće društvo i jedino utemeljeno strogo na principu = 
uzajamnosti, zato pruža potpunu garanciju osiguranicima. — PRIMA: u osiguranje ne- = 
kretnine i pokretnine protiv šteta od požara i groma, staklo, staklane ploče i zvona protiv E 
šteta puknuća i rasprsnuća, te osiguranja protiv provalne krađe. ŽIVOTNA osiguranja u E 
svim kombinaciiama, miraz djeci, preskrba za starost, te pučka osiguranja bez liječničke E 
pregledbe do Din 20.000. — Tražite prospektel — Sve uz najpovoljnije uvjete. E 
Pouzdani zastupnici primaju se uz dobre uvjete. E 

Sve upute i obrazloženja davaju : E 

PODRUŽNICE odnosno GLAVNA ZASTUPSTVA: | 

Zagreb, Starčevićev trg broj 6. — Telefon broj 25-57 = 


Palača Uzajamnog os/g. društva 
u Ljubljani 


Beograd, Vaše Čarapića ulica broj 10 Sarajevo, Vojvode Stepe Obala broj 42 

Split, Ulica 11. puka broj 22 Celje, Vodnikova ulica broj 2 

Glavni zastupnici u svim većim mjestima naše države kao i mjesni povjerenici 

Ilustrovani tjednik „ Obitelj * izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. „ Obitelj * izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik „ Obitelji * 
Zagreb, Trenkova 1. Adresa uredništva i uprave „Obitelji*: Zagreb, Trg Kralja Tomislava 21. Telefon 54-17. Ček. rać. pošt.šted. br. 33.535 
„ Obitelj * se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Q eželićeva ul . 2. 


Naslovna slika na omotu: ROD STARIM RASPETOM Naslikao li. Vanka 

(Prigodom Van kine kolektivne izložbe u Zagrebu od 1. do 13. travnja o. g.) 

IZ DOMOVINE 


OTKRIĆE SPOMEN-PLOČE MATU VODOPIĆU, 
DUBROVAČKOM BISKUPU, RODOLJUBU I HRVATSKOM 
KNJIŽEVNIKU, PR IO ODOM 40 GODIŠNJICE NJEGOVE 
SMRTI — Ploča (x) je postavljena u Isusovačkoj crkvi u Du- 
brovniku, gdje je Vodopić pokopan, Prije otkrića spomen-ploče 
Don Đuro Krečak drži govor 


PRIMADONA VARŠAVSKE OPERE HELENA LIPOWSKA, KOJA JE 
24. OŽUJKA GOSTOVALA U GLASOVITOJ POLJSKOJ OPERI „H A L K I* 
U ZAGREBU PRIGODOM PROSLAVE IMENDANA MARŠALA J. PILSUDSKOG 


Gore : 

GRUPA MUŠKE 
SEKCIJE „VOJSKE 
SV. ANTE" U 
SARAJEVU 
SA SVOJIM 
DUHOVNIKOM 


UČENICE OSNOVNE ŠKOLE SS. MILOSRDNICA 
U POŽEGI GLUMILE SU PRIGODOM PROSLAVE SVETE 
GODINE IGROKAZ n \ S U S PRIJATELJ MALENIH 14 


GRUPA ŽENSKE SEKCIJE „VOJSKE SV. ANTE 44 U SARAJEVU 







